qundao/data-zh-poetry huggingface dataset:
南水村
作者：盧多遜
朝代：宋

珠崖風景水南村，山下人家林下門。
鸚鵡巢時椰結子，鷓鴣啼處竹生孫。
漁鹽家給無虛市，禾黍年登有酒尊。
遠客杖藜來往熟，却疑身世在桃源。
哀挽詩
作者：盧多遜
朝代：宋

軍門半掩槐花宅，每過猶聞哭臨聲。
漸窮老僕慵看馬，著慘佳人懶按箏。
詩侶酒徒消散盡，一場春夢越王城。
新月應制
作者：盧多遜
朝代：宋

太液池邊看月時，好風吹動萬年枝。
誰家玉匣開新鏡，露出清光些子兒。
曉望·其一
作者：盧奎
朝代：宋

武陵都會俗豪奢，井邑雲連幾萬家。
東望李洲餘橘實，西迎秦洞出桃花。
宦游稔識衣冠盛，罷去猶憐道路賒。
十九年來人事改，暮山依舊鎖煙霞。
曉望·其三
作者：盧奎
朝代：宋

郭外臨沅一水長，朝宗東下合瀟湘。
昔觀競渡皆遊舸，今聽鳴鼙盡戰航。
自古勝妖無過德，到頭兼弱亦因強。
看看一洗腥羶盡，千里還聞有芷香。
曉望·其二
作者：盧奎
朝代：宋

郡枕寒江臥虎形，池饒千里勢寬平。
曾勞秦楚雄吞併，幾誤孫劉力戰爭。
尚憶笙歌遊綠野，豈期牛馬牧蕪城。
夕陽杖策閑登賞，懷古觀今一愴情。
梅雪堂
作者：盧孝孫
朝代：宋

玄冬雪霰零，寒梅吐花白。
皎皎冰玉姿，六出同一色。
佳士開幽軒，於此心境悅。
味澹志愈堅，冰霜勵高節。
永言貞素心，千載共孤潔。
再題浯溪
作者：盧察
朝代：宋

逆孽滔天亂大倫，忠邪淆雜竟何分。
欲知二聖巍巍力，止在浯溪一首文。
留題浯溪
作者：盧察
朝代：宋

□後聲名人始貴，真卿筆札次山文。
二賢若使生同世，□□□悲不放君。
送英公大師歸終南
作者：盧岳
朝代：宋

擬息游方興，蘿龕近翠微。
幾程勞夜夢，一錫向秋歸。
月彩籠清磬，嵐光潤紫衣。
重尋溪上路，楓葉下巖扉。
鴨湖
作者：盧廷輔
朝代：宋

並山終日艤孤舟，深入桃蹊訪阮劉。
流水落花無問處，居人云是古瀛洲。
寄趙東閣
作者：盧方春
朝代：宋

棧閣傳鈴夜已深，下方方沸管絃音。
霜飛初氣侵清坐，月耿斜暉促苦吟。
蓍草只知浮世事，燈花難說隠人心。
依然流水高山意，我欲從之學鼓琴。
水雲園池
作者：盧方春
朝代：宋

貪山上水樓，一望一層秋。
幽抱發朗詠，驚飛雙白鷗。
斯文今寂寞，諸老舊風流。
漁者亦樂此，扣舷清夜游。
窄嶺
作者：盧方春
朝代：宋

危嶺惡有名，窄嶺險無數。
石鼻卷我車，石牙隠我步。
空岡蟲九頭，黑身眼四顧。
擲之聲愈厲，飛前使人怖。
想當開闢時，已是樵獵路。
茅臭不成山，瀑斷不成布。
丫巖升惡猿，蹄涔立饑鷺。
蘆花大如錢，况乃時寒沍。
遐征誤假道，撫景自作恕。
林壑非出倫，筆硯不入務。
脚怠宿未投，天低日俄暮。
蓮塘
作者：盧方春
朝代：宋

蓮塘有清氣，永夜南窗開。
引滴不待瓢，折筩爲酒杯。
飲罷坐閒石，林杪風徐來。
仰天忽大笑，微吟行綠苔。
趙幾道處見趙端行所作
作者：盧方春
朝代：宋

新詩奪我目瞳光，哦出松根琥珀香。
李白未題芸草署，郄詵重入桂花鄉。
遠天閴寂無雷電，南地清凉有雪霜。
欲到琴□先謁府，滿城清嶂照斜陽。
送陸侍御歸越
作者：盧方春
朝代：宋

喈喈風雨餘，出晝意何如。
鏡裏無慙色，囊中有諫書。
寒崖立松柏，清廟失璠璵。
海內看霜月，光明只似初。
陟駝巘
作者：盧方春
朝代：宋

雨凉陟駝巘，轉歷九十折。
短竹亦自陰，小家亦自潔。
尋草補斷蹊，行人以旱說。
農哭眼睛落，天懶霹靂歇。
斯民謂天懶，對此予心熱。
憑高覽清曠，一峰一氣結。
峰下桔槔人，踏水脚如血。
短短赤赤秧，專供毒蝗舌。
太息重凝眸，青青天骨出。
九日懷襄陽
作者：盧明甫
朝代：宋

峴山不可見，風景令人愁。
宜城多美酒，歸與葛强遊。
過檀溪
作者：盧明甫
朝代：宋

鳥泊隨陽雁，魚藏縮項鯿。
停杯問山簡，何似習池邊。
橫舟
作者：盧會龍
朝代：宋

漫浪江湖萬里天，蘋花蘆葉飽風烟。
五更驚覺家山夢，撇棹歸來月底眠。
和强參軍晚鶑
作者：盧某
朝代：宋

每到年年二月時，遷喬常向最高枝。
春教綠綺調喉舌，天賜黄金作羽儀。
無限園林皆占便，幾多蜂蝶競相隨。
除棲禁園宮花外，更得飛鳴近鳳池。
春游
作者：盧梅坡
朝代：宋

紅芳滿眼鬬風流，誰信春來有客愁。
惆悵不干桃李事，故山煙雨憶松楸。
柳絮
作者：盧梅坡
朝代：宋

晴欄看盡柳花飛，一段風情不自持。
若使化爲萍逐水，不如且作絮沾泥。
梅花
作者：盧梅坡
朝代：宋

梅雪爭春未肯降，騷人閣筆費平章。
梅須遜雪三分白，雪却輸梅一段香。
牡丹
作者：盧梅坡
朝代：宋

玉欄四面護花王，一段風流似洛陽。
深院不須驅野鹿，只愁蜂蝶暗偷香。
芙蓉
作者：盧梅坡
朝代：宋

雲袂飄摇翠佩環，仙姿綽約紫霞冠。
雖然謫在西風裏，合作人間小牡丹。
茉莉
作者：盧梅坡
朝代：宋

京塵湫隘{山夢}蚊多，彼美繁英玉雪窠。
見謂嬌柔能特立，肯憑他物學藤蘿。
荼䕷·其一
作者：盧梅坡
朝代：宋

荼䕷結屋是何年，風雨摧頹爲愴然。
飛似綠珠樓上墜，困于畢卓甕間眠。
荼䕷·其二
作者：盧梅坡
朝代：宋

門前礙路旋移來，壓架欹斜綠作堆。
三月半時花正好，十年前是手親栽。
幽香早被風偷遞，小蕊那禁雨急催。
盡數折爲神佛供，免教飛去卧蒼苔。
落梅
作者：盧梅坡
朝代：宋

自負孤高伴歲寒，玉堂茆舍一般看。
頑風摧剝君知否，鐵笛一聲人倚欄。
蠶
作者：盧梅坡
朝代：宋

春蠶運巧起經綸，底事周防反殺身。
鼎鑊如歸緣報主，羞他肥祿避危人。
讀康節詩
作者：盧梅坡
朝代：宋

先生樂處少人知，最是生平不皺眉。
身世帝王全盛日，風光伊洛太平時。
畫前勘破先天易，醉後吟成擊壤詩。
高卧行窩吾亦願，不堪心事類周嫠。
閔雨
作者：盧梅坡
朝代：宋

百萬人家井水黄，江南大半田無秧。
乖龍豈是爲霖物，貪弄明珠簸日光。
雪梅
作者：盧梅坡
朝代：宋
体裁：七言绝句

有梅無雪不精神，有雪無詩俗了人。
日暮詩成天又雪，與梅井作十分春。
雪梅
作者：盧梅坡
朝代：宋
体裁：七言绝句

梅雪爭春未肯降，騷人閣筆費評章。
梅須遜雪三分白，雪卻輸梅一段香。
游洞霄宮
作者：盧正中
朝代：宋

雲海三山路忽通，形神俱妙玉霄東。
八篇擬授無司馬，銀鼎浮珠問葛翁。
句
作者：盧氏
朝代：宋

田舍轆轤出短牆，村落鞦韆挂高樹。
絕命詞
作者：盧氏
朝代：宋

夫爲萇弘血，妾感共姜詩。
夫妻同死義，天地一凄其。
送夫赴襄陽
作者：盧氏
朝代：宋

羨君家世舊纓簪，百戰常懷報主心。
草檄有才追記室，築臺無路繼淮陰。
射鵰紫塞秋雲黑，走馬黄河夜雪深。
白首丹衷知未變，歸來雙肘印黄金。
鳳棲梧·蝶戀花
作者：盧氏
朝代：宋

蜀道青天煙靄翳。帝裡繁華、迢遞何時至。回望錦川揮粉淚。鳳釵斜嚲烏雲膩。鈿帶雙垂金縷細。玉珮玎璫，露滴寒如水。從此鸞妝添遠意。畫眉學得遙山翠。
句
作者：盧法原
朝代：宋

若要少年並美貌，須還下部小尚書。
一剪梅·一翦梅
作者：盧炳
朝代：宋

燈火樓臺萬斛蓮。千門喜笑，素月嬋娟。幾多急莞與繁弦。巷陌駢闐。畢獻芳筵。樂與民偕五馬賢。綺羅叢裡，一簇神仙。傳柑雅宴約明年。盡夕留連。滿泛金船。
冉冉雲
作者：盧炳
朝代：宋

雨洗千紅又春晚。留牡丹、倚闌初綻。嬌婭奼、偏賦精神君看。算費盡、工夫點染。帶露天香最清遠。太真妃、院妝體段。拼對花、滿把流霞頻勸。怕逐東風零亂。
多麗
作者：盧炳
朝代：宋

慶佳辰。熊羆協夢生申。記當年、曾遊月殿，笑談高躍龍津。德彌高、源流孔孟，才迥出、黼黻卿雲。亟步華塗，蜚英騰茂，姓名端的簡楓宸。最好是、雍容蘭省，直道事吾君。還知否，承明倦直，來撫斯民。算人生、五馬最貴，朱旛畫戟行春。訟庭清、祥風和暢，鈴齋靜、佳氣氤氳。壽宴香濃，梅繁柳嫩，年年今日勸芳尊。須通道、朱顏不老，眉壽等松椿。從茲去，袞衣特立，廊廟經綸。
好事近
作者：盧炳
朝代：宋

庭院欲昏黃，秋思惱人情亂。寶瑟試彈新曲，更與誰同伴。陽臺魂夢杳無蹤，奴住巫山畔。不似楚襄雲雨，俏輸他一半。
小重山
作者：盧炳
朝代：宋

一見情懷便雅投。尊前成密約，意綢繆。已成行計理歸舟。空相憶，無計為伊留。執別話離愁。縈縈滋味惡，在心頭。而今無奈阻歡遊。些子事，此恨兩幽幽。
少年遊
作者：盧炳
朝代：宋

繡羅褑子間金絲。打扮好容儀。曉雪明肌，秋波入鬢，鞋小步行遲。冠兒時樣都相稱，花插楝雙枝。倩俏精神，風流情態，惟有粉郎知。
朝中措
作者：盧炳
朝代：宋

曉來天氣十分涼。時候近重陽。村落人家瀟灑，籬菊有芬芳。年來漸覺，詩腸愈窄，酒量偏狂。好景不須放過，何妨一醉千觴。
杏花天
作者：盧炳
朝代：宋

鏤冰翦玉工夫費。做六出、飛花亂墜，舞風情態誰相似。算只有、江梅可比。極目處、璚瑤萬里。海天闊、清寒似水。從教高卷珠簾起。看三白、年豐瑞氣。
柳梢青
作者：盧炳
朝代：宋

笑菊欺梅。嫌蜂卻蝶，壓盡寒荄。月下精神，醉時風韻，紅透香腮。天工造化難猜。甚怪我、愁眉未開。故遣名花，凌霜帶露，先送春來。
柳梢青
作者：盧炳
朝代：宋

蘭蕙心情，海棠韻度，楊柳腰肢。步穩金蓮，手纖春筍，膚似凝脂。歌生舞態都宜。拚著個、堅心共伊。無奈相思，帶圍寬盡，說與教知。
柳梢青
作者：盧炳
朝代：宋

雅淡精神，鉛黃未洗，猶帶殘妝。春豔一枝，鵝兒顏色，染就纖裳。月移影轉南窗。特地送、些兒暗香。宿酒初醒，這般滋味，夢斷池塘。
武陵春
作者：盧炳
朝代：宋

常憶江南春欲到，訊息付南枝。疏影橫斜照水時。月淡暗香遲。可惜江頭千樹玉，雨暗更風欺。傳語東君管領伊。憔悴有誰知。
武陵春
作者：盧炳
朝代：宋

紅荻黃蘆秋已老，妝點楚江頭。更有吳姬撥小橈。來往自妖嬈。款款艤舟臨別岸，短纜系花梢。料得前身是莫愁。依舊有風流。
水調歌頭
作者：盧炳
朝代：宋

再拜識英度，喜氣覺飛浮。神清骨秀，元是蓬萊謫仙流。盍去衝摩霄漢，剛向平分風月，半刺嶺南州。素蘊未施展，闊步尚淹留。從此去，朝帝闕，侍宸旒。論思獻替，要須直與古人侔。好是羽儀朝著，勒就鼎彝勳業，卻伴赤松遊。曳杖太湖曲，笑傲八千秋。
水調歌頭
作者：盧炳
朝代：宋

富貴本何物，底用苦趨奔。都為造物娛弄，人事覆來翻。須索高抬目力，覷破祗同兒戲，不必更重論。但願吾長健，贏得日加饗。衣輕裘，乘駟馬，駕高軒。算來榮耀，終輸漁叟釣江村。休嘆謀身太拙，未必折腰便是，炙手幾曾溫。清議不可辱，千古要長存。
水調歌頭
作者：盧炳
朝代：宋

華亭新偉觀，勝地得高雄。憑欄徙倚要眇，萬里景無窮。好是江流縈繞，那更雲天舒闊，疊嶂倚晴空。眼界無盡藏，懷抱有清風。主人賢，開綺席，泛金鍾。放懷一笑，許我滿酌醉顏紅。祗恐璽書即下，促起飛鳧東去，行作黑頭公。還記今朝客，曾待一杯同。
水調歌頭
作者：盧炳
朝代：宋

風馭過姑射，雲珮挹浮丘。丁寧月姊，為我澄霽一天秋。盡展冰奩玉鑑，要看瑤臺銀闕，萬里冷浮光。分與世間景，好在水邊樓。想霓裳，呈妙舞，起清謳。藍橋何處，試尋玉杵恣追遊。擬待鉛霜搗就，緩引瓊漿沈醉，誰信是良籌。長嘯跨鯨背，不必願封留。
浣溪沙
作者：盧炳
朝代：宋

常記京華昔浪遊。青羅買笑萬金酬。醉中曾此當貂裘。自恨山翁今老矣，惜花心性謾風流。清樽獨酌更何愁。
浣溪沙
作者：盧炳
朝代：宋

水閣無塵午晝長。薰風十里藕花香。一番疏雨釀微涼。旋點新茶消睡思，不將醽醁惱詩腸。闌干倚遍挹湖光。
減字木蘭花
作者：盧炳
朝代：宋

傳消寄息。咫尺遠如千里隔。欲見無由。惹起新愁與舊愁。情懷如醉。敧枕連宵終不寐。無奈相思。此恨憑誰說與伊。
減字木蘭花
作者：盧炳
朝代：宋

冰姿雪豔。天賦精神偏冷淡。惟有清香。何遜揚州暗斷腸。孤芳好處。消得騷人題妙句。皴皵寒枝。未必生綃畫得宜。
減字木蘭花
作者：盧炳
朝代：宋

莎衫筠笠。正是村村農務急。綠水千畦。慚愧秧針出得齊。風斜雨細。麥欲黃時寒又至。饁婦耕夫。畫作今年稔歲圖。
滿江紅
作者：盧炳
朝代：宋

媚景良時，無非是、三春富貴。花共柳、著工夫染，嫩紅輕翠。日麗風和薰協氣。鶯吟燕舞皆歡意。況生辰、恰恰值清明，笙歌沸。分天派，真龍裔。到月殿，攀仙桂。看眉間黃色，詔書將至。莫向藍田分佐理。便趨紫禁參朝對。問玉皇、仙籍注長生，三千歲。
滿江紅
作者：盧炳
朝代：宋

碧眼真仙，算元住、蓬萊宮裡。記當日、等閒跨鶴，人間遊戲。要把忠勳扶帝業，更將姓字聯宗系。擁朱輪、特地為民來，詩書帥。千里地，都和氣。十萬戶，生歡喜。祝黃堂眉壽，歌謠鼎沸。莫惜春醅供燕豆，便承芝檢朝天陛。看雲屏、隔坐並貂蟬，雙清貴。
滿江紅
作者：盧炳
朝代：宋

積雨連朝，添新漲、一篙春碧。寒猶在、東風料峭，柳絲無力。系惹畫船都不住，從教蘭棹雙飛急。泛大江、東去欲何之，瓜期迫。龍鍾裔，神仙伯。金閨彥，文章客。算河陽花縣，恁生留得。制錦才高書善最，鳴琴化洽人歡懌。想未容、坐暖詔歸來，君王側。
滿江紅
作者：盧炳
朝代：宋

罨畫池亭，對十萬、盈盈粉面。依翠蓋、臨風一曲，霓裳舞遍。亭上人如蓬島客，坐中別有飛瓊伴。佔世間、風月最清涼，宜開宴。當盛旦，歌喉囀。齊祝壽，金尊勸。算才華合侍，玉皇香案。處事從來堅特操，立朝更要持公論。使他時、臺閣振風聲，朝天眷。
瑞鷓鴣
作者：盧炳
朝代：宋

客裡驚嗟又歲除。蕭蕭寒雨滴茅廬。山深溪轉泉聲碎，夜永風搖燭影孤。冷甚只多燒木葉，詩成無處寫桃符。強酬節物聊清酌，今歲屠蘇自取疏。
畫堂春
作者：盧炳
朝代：宋

輕紅桃杏鬥嬌妍。曉來蔥蒨祥煙。霓旌絳節下雲天。行地神仙。盛事頻封錦誥，歌聲齊勸金蓮。教從滄海變桑田。富貴長年。
臨江仙
作者：盧炳
朝代：宋

弱水蓬萊真勝地，祥煙閃爍霓旌。瑤池歡會下雲軿。康寧新喜事，淑善舊家聲。戲採捧觴真樂事，蟠桃獻壽千春。從今更願子孫榮。加恩封錦誥，學道誦黃庭。
菩薩蠻
作者：盧炳
朝代：宋

夢迴小枕敧寒玉。博山香暖沈煙續。帷薄怯輕紗。風牽幌帶斜。夜窗雲影細。月送花陰至。身世在陶唐。閒愁不掛腸。
菩薩蠻
作者：盧炳
朝代：宋

石榴裙束纖腰嫋。金蓮穩襯弓靴小。嬌呆□羞人。傘低遮半身。恩情如紙薄。方信當初錯。邂逅苦匆匆。還疑是夢中。
菩薩蠻
作者：盧炳
朝代：宋

而今怕聽相思曲。多情蹙損眉峰綠。惜別上扁舟。望窮江際樓。蠻箋封了發。為憶人如雪。離恨寫教看。休令盟約寒。
蝶戀花
作者：盧炳
朝代：宋

滿架冰蕤開遍了。試問花神，留得春多少。清勝荀香嬌韻好。謝庭風月應難到。酒釀新醅名不老。醉倒花前，真個無煩惱。滿座清歡供一笑。春酲拼卻明窗曉。
蝶戀花
作者：盧炳
朝代：宋

羅幕護寒遮曉霧。愛日烘晴，又是年華暮。瀟灑江梅爭欲吐。暗香漏洩春來處。何日尋芳溪畔路。挈榼攜筇，寫景論心素。千里相逢真會遇。羨君解道江南句。
西江月
作者：盧炳
朝代：宋

殘雪猶餘遠嶺。晚煙半隱寒林。溶溶春漲綠波深。時有漁人釣艇。倚岸野梅墜粉。蘸溪宮柳搖金。憑欄凝佇酒初醒。料得誰知此景。
賀新郎
作者：盧炳
朝代：宋

池管閒凝目。有玉人、向晚妖嬈，洗妝梳束。雅淡容儀妃子樣，羞使胭脂點觸。瑩冰雪、精神難掬。好是月明微露下，似晚涼、初向清泉浴。好對我，笑羞縮。好風拂面渾無俗。更撩人清興，異香芬馥。惹起新愁無著處，細與端相未足。俏不忍、遊蝶飛撲。可惜伊家嬌媚態，問天公、底事教幽獨。待拉向，錦屏曲。
賀新郎
作者：盧炳
朝代：宋

綠遍芳郊木。早紅褪香乾，堪嘆韶華瞬目。薄倖東皇緣底事，得恁匆匆去速。正永日、初長晴淑。尤憶夜來成夢處，記分明、渾似瑤臺宿。人語靜，燕雙逐。紗窗一炷沈煙馥。拚淋浪劇飲，高枕春酲草屋。無計留春添悵望，空寫新詞疊幅。算負卻、照妝畫燭。欲說縈心些個事，恐教人、蹙損眉峰綠。慵倚遍，畫闌曲。
踏莎行
作者：盧炳
朝代：宋

獵獵霜風，濛濛曉霧。歸來喜踏江南路。千林翠幄半紅黃，試看青女工夫做。茅舍疏籬，竹邊低戶。誰家酒滴真珠露。旋酤一盞破清寒，趁晴同過黃花渡。
踏莎行
作者：盧炳
朝代：宋

秋色人家，夕陽洲渚。西風催過黃華渡。江煙引素忽飛來，水禽破暝雙雙去。奔走紅塵，棲遲羈旅。斷腸猶憶江南句。白雲低處雁回峰，明朝便踏瀟湘路。
踏莎行
作者：盧炳
朝代：宋

雅淡容儀，溫柔情性。偏伊賦得多風韻。明眸剪水玉為肌，鳳鞋弓小金蓮襯。相見雖頻，歡娛無定。蠻箋寫了憑誰問。堅心好事有成時，須教人道都相稱。
驀山溪
作者：盧炳
朝代：宋

淡妝西子，怎比西湖好。南北兩長堤，有罨畫、樓臺多少。翠光千頃，一片淨琉璃，泛蘭舟，搖畫槳，盡日金尊倒。名園精舍，總被遊人到。年少與佳人，共攜手、嬉遊歌笑。夕陽西下，沈醉盡歸來，鞭寶馬，鬧竿隨，簇著花藤轎。
驀山溪
作者：盧炳
朝代：宋

韶華七換，阻慶生申旦。今日向高堂，載卮酒、為君滿勸。繡簾低掛，瑞靄□香濃，倩雙娥，敲象板，緩緩歌珠貫。芝蘭挺秀，俱是皇家彥。只這一般奇，見方寸、平生積善。幾多厚德，天錫與遐齡，鬢長青，顏不老，日日開華宴。
鷓鴣天
作者：盧炳
朝代：宋

初過清明春晝長。紫紅香霧藹華堂。朱顏阿母逢生旦，採戲兒孫捧壽觴。齊祝頌，喜平康。天教兩鬢正蒼蒼。壺中日月應長久，笑看蟠桃幾度芳。
鷓鴣天
作者：盧炳
朝代：宋

秋月明眸兩鬢濃。衫兒貼體縐輕紅。清聲宛轉歌金縷，纖手殷勤捧玉鍾。嬌婭奼，語惺鬆。酒香沸沸透羞容。劉郎莫恨相逢晚，且喜桃源路已通。
鷓鴣天
作者：盧炳
朝代：宋

閣雨浮雲寒尚輕。商量雪意未全成。莫嫌竹外蕭然處，忽有幽香透鼻清。詩興逸，酒魂醒。主人留客更多情。不辭滿引成痴客，且把梅花醉一觥。
天邊風露樓漫題
作者：盧珏
朝代：宋

十二闌干俯碧溪，憑高一覽萬山低。
晴灘歷歷輕帆上，煙樹重重幽鳥啼。
但覺興隨流水遠，不知身與白雲齊。
年來先寄東君信，多種梅花在屋衹要。
賀山房先生得宣命
作者：盧珏
朝代：宋

自從驄馬到清溪，浄洗江山絕點埃。
霜月高擎隨地轉，春風吹喜自天來。
皇華禮遣榮花縣，宣命恩濃出柏臺。
海內蒼生望霖雨，廟堂正要棟梁材。
上方寺
作者：盧祖皋
朝代：宋

題詩上方寺，眼闊句難收。
地控三吳勝，天連七澤浮。
路危行跡少，塔壞斷碑留。
倆屐幾行破，今年不負秋。
卜算子
作者：盧祖皋
朝代：宋

佩解洛波遙，弦冷湘江渺。月底盈盈誤不歸，獨立風塵表。窗綺護幽妍，瓶玉扶輕嫋。別後知誰語素心，寂寞山寒峭。
卜算子
作者：盧祖皋
朝代：宋

寒谷耿春姿，遙夜乘幽興。憶得和香載月歸，醉裡清魂醒。霜月解隨人，不解將疏影。想見江南萬斛愁，雲臥衣裳冷。
卜算子
作者：盧祖皋
朝代：宋

續續露蛩鳴，索索風梧語。瘦骨從來不奈秋，一夜秋如許。簟冷捲風漪，髻滑拋雲縷。展轉無人共此情，畫角吹殘雨。
卜算子
作者：盧祖皋
朝代：宋

雙鬢晚風前，一笛秋雲外。木葉飛時看好山，山亦於人耐。意到偶題詩，飲少先成醉。笑折花枝步短簷，此意無人會。
夜行船
作者：盧祖皋
朝代：宋

暖入新梢風又起。鞦韆外、霧縈絲細。鳩侶寒輕，燕泥香重，人在杏花窗裡。十二銀屏山四倚。春醪困、共篝瀋水。卻說當時，柳啼花怨，魂夢為君迢遞。
太常引
作者：盧祖皋
朝代：宋

夢迴金井卸梧桐。嘶馬帶疏鍾。草面露痕濃。漸薄袖、清寒暗通。天低絳闕，雲浮碧海，殘月尚朦朧。吹面桂花風。峭不似、紅塵道中。
宴清都
作者：盧祖皋
朝代：宋

春訊飛瓊管。風日薄、度牆啼鳥聲亂。江城次第，笙歌翠合，綺羅香暖。溶溶澗淥冰泮。醉夢裡、年華暗換。料黛眉重鎖隋堤，芳心還動梁苑。新來雁闊雲音，鸞分檻影，無計重見。啼春細雨，籠愁澹月，恁時庭院。離腸未語先斷。算猶有、憑高望眼。更那堪、芳草連天，飛梅弄晚。
寄潘道士
作者：盧祖皋
朝代：宋

松深古觀幽，長日斷人遊。
苔綠幾層雨，山分一半秋。
病因凉後減，句向靜中求。
見說燒銀汞，頻將異草收。
廟山道中
作者：盧祖皋
朝代：宋

粉黄蛺蝶遶疎籬，山崦人家挂酒旗。
細雨嫩寒衫袖薄，客中知是菊花時。
摸魚兒
作者：盧祖皋
朝代：宋

怪西風、曉來敧帽，年華還是重九。天機袞袞山新瘦，客子情懷誰剖。微雨後。更雁帶邊寒，嫋嫋欺羅袖。慵荷倦柳。悄不似黃花，田田照眼，風味盡如舊。登臨地，寂寞崇臺最久。闌干幾度搔首。翻雲覆雨無窮事，流水斜陽知否。吟未就。但衰草荒煙，商略愁時候。閒愁浪有。總輸與淵明，東籬醉舞，身世付杯酒。
更漏子
作者：盧祖皋
朝代：宋

玉鉤裁，羅襪淺。心事漫拈針線。釵半嚲，鬢慵梳。新來消瘦無。江南路。花無數。春夢不知何處。簾影轉，瞑禽西。看看眉黛低。
更漏子
作者：盧祖皋
朝代：宋

蓼花繁，桐葉下。寂寂夢迴涼夜。城角斷，砌蛩悲。月高風起時。衣上淚。誰堪寄。一寸妾心千里。人北去，雁南征。滿庭秋草生。
望江南·憶江南
作者：盧祖皋
朝代：宋

疏雨過，芳節到戎葵。纏臂細交紋線縷，稱身初試碧綃衣。閒步小亭池。花下意，脈脈有誰知。試把花梢和恨數，因看胡蝶著雙飛。凝扇立多時。
松江別詩
作者：盧祖皋
朝代：宋

明月垂虹幾度秋，短蓬長是繫人愁。
暮烟疎雨分携地，更上松江百尺樓。
江城子
作者：盧祖皋
朝代：宋

小山初築自天成。架危亭。與雲平。面面梅花，闌檻十分清。喚得長淮春意滿，香暗度，月微明。數枝長憶傍巖扃。杖履輕。醉中行。笑問東風，何日是歸程。只怕和羹訊息近，天未許，遂幽情。
江城子
作者：盧祖皋
朝代：宋

畫樓簾幕卷新晴。掩銀屏。曉寒輕。墜粉飄香，日日喚愁生。暗數十年湖上路，能幾度，著娉婷。年華空自感飄零。擁春酲。對誰醒。天闊雲閒，無處覓簫聲。載酒買花年少事，渾不似，舊心情。
江城子
作者：盧祖皋
朝代：宋

護霜雲日靄晴空。錦圍中。卷香風。弄玉乘鸞，人自蕊珠宮。天遣歲寒為伴侶，還待得，謫仙翁。等閒隨處是春功。笑相從。寸心同。不羨魚軒，蟬冕共榮封。只愛階庭蘭玉秀，梅不老，對喬松。
洞仙歌
作者：盧祖皋
朝代：宋

扁舟入浙，便有家山意。全勝軺車駕邊地。愛官塵不到，書眼爭明，稱壽處，春傍梅花影裡。平生丘壑志，未老求閒，天亦徘徊就歸計。想疊嶂雙溪，千騎弓刀，渾不似、白石山中勝趣。怕竹屋梅窗欲成時，又飛詔東山，謝公催起。
洞仙歌
作者：盧祖皋
朝代：宋

月痕霜暈，雪染冰裁翦。車馬塵中甚曾見。自揚州吟罷，踏遍西湖，堪愛處，偏是情高韻遠。冷香驚夢破，姑射人歸，圖畫空遺舊妝面。問何事東君，先與春心，還又是、容易飛花片片。對暮寒修竹哽無言，更畫角層城，夜聞吹怨。
洞仙歌
作者：盧祖皋
朝代：宋

東樓佳麗，縹緲風煙表。幻得樓山更深窈。有蒼崖喬木，石磴鳴泉，塵不到，掩映十洲三島。平生丘壑趣，圭袞何心，自是清時重元老。想月下雲根，鶴唳猿吟，人猶道、作計歸遊太早。待他年功退學商顏，卻旋種木奴，緩尋瑤草。
洞仙歌
作者：盧祖皋
朝代：宋

梅窗雪屋，還賦蓬仙壽。聞說今年勝於舊。有芝書催下，竹史頒春，山好處，留待文章太守。商霖訊息近，縹緲閒雲，一笑無心又出岫。縱高臥十年，八帙初開，天未許、閒向人間袖手。問西州千騎幾時來，對月鶴霜猿，也教知否。
洞仙歌
作者：盧祖皋
朝代：宋

玉肌翠袖，較似酴醿瘦。幾度燻醒夜窗酒。問炎洲何事，得許清涼，塵不到，一段冰壺翦就。晚來庭戶悄，暗數流光，細拾芳英黯回首。念日暮江東，偏為魂銷，人易老、幽韻清標似舊。正簟紋如水帳如煙，更奈向，月明露濃時候。
浣溪沙
作者：盧祖皋
朝代：宋

午睡醒來策瘦筇。幾痕茸綠徑苔封。石榴初□舞裙紅。中酒情懷滋味薄，肥梅天氣帶衣慵。日長門巷雨餘風。
滿庭芳
作者：盧祖皋
朝代：宋

盤谷居成，輞川圖就，便從鷗鷺尋盟。泛溪窈窕，遊釣寄高情。尚憶兒童舊地，疏簾外、煙雨新晴。微吟罷，漁歌響答，欸乃醉中聽。蓬瀛。歸計早，下帆坐閱，濤浪堪驚。愛閒身長佔，風澹波平。夜雪何時訪戴，梅花下、同款柴扃。還知否，清時未許，野渡有舟橫。
滿江紅
作者：盧祖皋
朝代：宋

樓倚晴空，炎雲淨、晚來風力。滄海外、等閒吹上，滿輪寒璧。河漢低垂天欲近，乾坤浩蕩秋無極。憑闌干、衣袂拂青冥，知何夕。登眺地，追疇昔。吳越事，皆陳跡。對清光祗有，醉吟消得。萬古悠悠惟月在，浮生袞袞空頭白。自騎鯨、仙去有誰知，遙相憶。
漁家傲
作者：盧祖皋
朝代：宋

小閣騰騰人似醉。鳴階簌簌霜林墜。起向樓頭看雪意。雲猶未。雁聲一片江風起。官裡從容何日是。偷閒著便尋幽事。見說小橋清淺水。梅欲蕊。吟邊陡覺添風味。
漁家傲
作者：盧祖皋
朝代：宋

白石山中風景異。先生日日懷歸計。何事黃岡飛雪地。偏著意。畫堂卻為東坡起。人說前身坡老是。文章氣節渾相似。只待鼎彝勳業遂。梅花外。歸來長向山中醉。
漁家傲
作者：盧祖皋
朝代：宋

簷玉敲寒聲不定。水仙瓶裡梅相映。半縷篝香雲欲暝。窗幾靜。月華時送琅玕影。不用五湖尋小艇。吾廬剩有閒風景。薄醉起來行蘚徑。多幽興。悠然一霎風吹醒。
煎茶
作者：盧祖皋
朝代：宋

秋庭木落長莓苔，寂寞東崗菊自開。
惟有詩翁幽興熟，每携茶具竹間來。
玉堂有感
作者：盧祖皋
朝代：宋

兩山風雨故留寒，九陌香泥苦未乾。
開到海棠春爛漫，擔頭時得數枝看。
畫堂春
作者：盧祖皋
朝代：宋

柳塘風緊絮交飛。漾花一水平池。暖香飄徑日遲遲。何處酴醿。胡蝶夢中寒淺，杜鵑聲裡春歸。鏡容不似舊家時。羞對清溪。
畫堂春
作者：盧祖皋
朝代：宋

柳黃移上袂羅單。酒醒嬌嚲風鬟。茗甌才試鷓鴣斑。沈炷燻殘。夜雨可無歸夢，曉風何處徵鞍。海棠開了尚憑闌。劃地春寒。
畫堂春
作者：盧祖皋
朝代：宋

玉屏迴夢月平讕。元來香冷衣單。柳風特地更將寒。吹上眉端。雲羽未回徵雁，鏡花空舞雙鸞。去年芳徑又斕斑。門掩春閒。
相思引
作者：盧祖皋
朝代：宋

夾岸垂楊步障深。露橋橫截影沈沈。數家籬落，一晌晚涼侵。閒倚短篙停夜月，靜看雙翅落棲禽。久無羈思，前事忽驚心。
相思引
作者：盧祖皋
朝代：宋

陸續鳴鳩呼曉晴。霏微殘霧溼春城。未成梅雨，先做麥寒輕。長日愔愔花又落，短屏曲曲酒初醒。小舟無緒，閒帶牡丹行。
種橘
作者：盧祖皋
朝代：宋

小擘枝頭滿袖香，纍纍秋實正宜霜。
每來長是移時去，爲爾風流似故鄉。
臨江仙
作者：盧祖皋
朝代：宋

六鶴飛來松帳曉，菊遲梅早年光。西池移宴到萱堂。笙簫清弄玉，環佩暖回香。未問誥花金五色，新來樂事難量。雙添雛鳳趁稱觴。爭書八十字，分抱綵衣旁。
臨江仙
作者：盧祖皋
朝代：宋

南館西池迎笑處，輕行不耐冰綃。粉香飛過碧闌橋。芙蕖爭態度，楊柳學飄搖。醉裡鸞飆乘月去，碧雲依舊迢迢。深情誰為寄嬌嬈。簟紋風外展，香篆過邊銷。
臨江仙
作者：盧祖皋
朝代：宋

洞府堂深花氣滿，娉婷綠展紅圍。箇中年少出瓊姬。雙籠金約腕，獨把玉參差。子晉臺前無鶴馭，人間空有清詩。何如嬌小貯簾帷。仙風知有待，涼月漸當時。
臨江仙
作者：盧祖皋
朝代：宋

跨鶴雲間猶未久，風流全勝年時。喚回和氣上梅枝。酒邊春市動，琴外畫簾垂。長是細吟攻愧壽，還歌連桂新詞。早催鳧舄向南飛。一官傳鼎鼐，四海看壎篪。
舟中獨酌
作者：盧祖皋
朝代：宋

有酒何人可共斟，扁舟終日載孤吟。
山川似舊客懷老，天地何言春事深。
風入平湖寒衮衮，鳥啼芳樹綠愔愔。
幅巾不受紅塵觸，每一郊行一賞心。
菩薩蠻
作者：盧祖皋
朝代：宋

燭房花幌參差見。疏簾鎮日縈愁眼。巫峽小山屏。夢雲猶未成。帶霜邊雁落。雙字宮羅薄。二十四闌干。夜來相對寒。
菩薩蠻
作者：盧祖皋
朝代：宋

翠樓十二闌干曲。雨痕新染蒲桃綠。時節又黃昏。東風深閉門。玉簫吹未徹。窗影梅花月。無語只低眉。閒拈雙荔枝。
菩薩蠻
作者：盧祖皋
朝代：宋

芙蓉香卸桐陰薄。水窗未雨涼先覺。何處理秋裳。月高砧杵長。袂羅新恨悄。展轉屏山曉。長是捲簾時。翠禽相對飛。
虞美人
作者：盧祖皋
朝代：宋

清尊黃菊紅萸佩。兩度雲巖醉。帽簷今日更清狂。冷雨疏風、著意過重陽。故宮歷歷遺煙樹。往事知何處。漫山秋色好題詩。吟罷闌干、獨自立多時。
西江月
作者：盧祖皋
朝代：宋

燕掠晴絲嫋嫋，魚吹水葉粼粼。禁街微雨灑香塵。寒食清明相近。漫著宮羅試暖，閒呼社酒酬春。晚風簾幕悄無人。二十四番花訊。
讀書
作者：盧祖皋
朝代：宋

細字燈前老不便，小齋新冷夜無眠。
數聲牆竹蕭蕭雨，一縷銅爐淡淡煙。
賀新郎
作者：盧祖皋
朝代：宋

十頃涵空碧。畫圖中、崢嶸幻玉，亂零吹璧。倚遍危闌吟不盡，把酒風前岸幘。記當日、西湖為客。誰翦吳淞江上水，笑乾坤、奇事成兒劇。還照我，夜窗白。崇臺目斷清無極。引枝筇、瓊瑤步軟，印登臨屐。娃館娉婷知何在，淚粉愁濃恨積。故化作、飛花狼籍。舊事悠悠渾莫問，有玉蟾、醉裡曾相識。聊伴我，夜吹笛。
賀新郎
作者：盧祖皋
朝代：宋

挽住風前柳。問鴟夷、當日扁舟，近曾來否。月落潮生無限事，零亂茶煙未久。漫留得、蓴鱸依舊。可是從來功名誤，撫荒祠、誰繼風流後。今古恨，一搔首。江涵雁影梅花瘦。四無塵、雪飛風起，夜窗如晝。萬里乾坤清絕處，付與漁翁釣叟。又恰是、題詩時候。猛拍闌干呼鷗鷺，道他年、我亦垂綸手。飛過我，共尊酒。
賀新郎
作者：盧祖皋
朝代：宋

春色元無主。荷東君、著意看承，等閒分付。多少無情風與浪，又那更、蝶欺蜂妒。算燕雀、眼前無數。從便簾櫳能愛護，到如今、已是成遲暮。芳草碧，遮歸路。看看做到難言處。怕宣郎、輕轉旌旗，易歌襦褲。月滿西樓絃索靜，雲蔽崑城閬府。便恁地、一帆輕舉。獨倚闌干愁拍碎，慘玉容、淚眼如紅雨。去與住，兩難訴。
賀新郎
作者：盧祖皋
朝代：宋

萬里岷峨路。笑歸來、野逸蕭閒，舊時風度。玉陛金閨春引處，遲卻京華步武。漫贏得、西湖佳趣。香篆琴絲簾影外，有朝雲、夜月和鷗鷺。都辨我，醉中句。飛鳧又報匡廬去。怕赤霄、班裡依然，有人留取。頭黑功名渾好在，漫浪從渠賦予。但愛我、襟期相遇。滿把一觴為君壽，有風荷、萬頃搖清暑。聊為此，釂金縷。
踏莎行
作者：盧祖皋
朝代：宋

夜雨燈深，春風寒淺。梅姿雪態憐嬌軟。錦箋閒軸舊緘情，酒邊一顧清歌遍。玉局彈愁，冰弦寫怨。幾時纖手教重見。小樓低隔一街塵，為誰長恁巫山遠。
酴醾
作者：盧祖皋
朝代：宋

雪顆雲條一架春，酒中風度夢中聞。
東風不是無顔色，過了梅花便到君。
醉梅花·鷓鴣天
作者：盧祖皋
朝代：宋

傳得西林一派清。年華垂過欠官稱。居無多地花常好，客有來時鶴自鳴。分蕊館，駐箳星。齊眉相對眼尤明。弄孫教子婆娑醉，歲歲疏梅入壽觥。
采菊
作者：盧祖皋
朝代：宋

旋移黄菊不嫌遲，晴日霜庭晚更宜。
閑倚石闌衫袖薄，偶然愁思入新詩。
閑行
作者：盧祖皋
朝代：宋

春風入小畦，數日綠陰齊。
把酒尋花飲，將詩就壁題。
鵝兒唼嫩草，燕子集新泥。
望見垂楊好，閑行過水西。
雨後得月小飲懷趙天樂
作者：盧祖皋
朝代：宋

梅花此夜稀，嘉月弄光輝。
不飲强呼酒，欲眠重啟扉。
語高驚鶴睡，坐久見烏飛。
想見湖居友，扁舟不肯歸。
魚遊春水
作者：盧祖皋
朝代：宋

離愁禁不去。好夢別來無覓處。風翻徵袂，觸目年芳如許。軟紅塵裡鳴鞭鐙，拾翠叢中句伴侶。都負歲時，暗關情緒。昨夜山陰杜宇。似把歸期驚倦旅。遙知樓倚東風，凝顰暗數。寶香拂拂遺鴛錦，心事悠悠尋燕語。芳草暮寒，亂花微雨。
鵲橋仙
作者：盧祖皋
朝代：宋

澄江曉碧，君山秋靜，人與江山俱秀。最聲吹下紫泥封，看宣獻、風流依舊。□袍對引，魚軒徐駕，小隊旌旗陪後。萬家指點壽星明，更把菊、登高時候。
鷓鴣天
作者：盧祖皋
朝代：宋

岸柳黃深綠已垂。庭院紅遍白還飛。幾回畫蠟銀臺夢，雙字香羅金縷衣。山淺澹，水茫彌。頓無訊息許多時。杏梁知有新來燕，下卻重簾不放歸。
鷓鴣天
作者：盧祖皋
朝代：宋

庭綠初圓結蔭濃。香溝收拾舊梢紅。池塘少歇鳴蛙雨，簾幕輕回舞燕風。春又老，笑誰同。澹煙斜日小樓東。相思一曲臨風笛，吹過雲山第幾重。
鷓鴣天
作者：盧祖皋
朝代：宋

纖指輕拈小砑紅。自調宮羽按歌童。寒餘芍藥闌邊雨，香落酴醿架底風。閒意態，小房櫳。丁寧須滿玉西東。一春醉得鶯花老，不似年時怨玉容。
宮詞十首·其一
作者：盧秉
朝代：宋

絮撲芙蓉苑，華開太液波。
黄頭吹月笛，櫂影落天河。
宮詞十首·其一〇
作者：盧秉
朝代：宋

落絮濛濛立夏天，樓前槐影葉初圓。
傳聞紫殿深深處，便有薰風入舜弦。
宮詞十首·其七
作者：盧秉
朝代：宋

沉沉雨過宮槐綠，寂寂春殘輦路香。
細想人間無此景，夜來魂夢到昭陽。
宮詞十首·其三
作者：盧秉
朝代：宋

花萼蜂兒影，簾旗燕子風。
遊絲避金葆，吹過紫垣東。
宮詞十首·其九
作者：盧秉
朝代：宋

蓬萊風蹙水紋班，月甃風廊四百間。
雲外蹕聲穿嶺去，行宮簇馬望驪山。
宮詞十首·其二
作者：盧秉
朝代：宋

草淺天邊碧，花勻日腳紅。
須知親帝澤，不必藉春工。
宮詞十首·其五
作者：盧秉
朝代：宋

花蔕流金水，知從秘苑來。
春風如解意，不敢起纖埃。
宮詞十首·其八
作者：盧秉
朝代：宋

迎春新燕尾纖纖，拂柳穿花掠翠簷。
問道蕊宮三十六，美人爭爲卷珠簾。
宮詞十首·其六
作者：盧秉
朝代：宋

粉蝶非仙骨，隨風過苑牆。
穿花不敢採，應怯內家香。
宮詞十首·其四
作者：盧秉
朝代：宋

翠環雙鳳带，小隊五花蹄。
十二龍鈎卷，梨花爛漫時。
絕句
作者：盧秉
朝代：宋

十月都門風薄衣，搗砧聲重雁南飛。
野人不識長安樂，且趁鱸魚一櫂肥。
題傳舍
作者：盧秉
朝代：宋

青衫白發病參軍，旋糴黄粱置酒樽。
但得有錢留客醉，也勝騎馬傍人門。
題揚州山光寺
作者：盧秉
朝代：宋

馬蹄輕蹙柳花浮，醉入淮南第一州。
不是青樓羞薄幸，自緣無錦作纏頭。
題梨嶺馮唐廟
作者：盧篆
朝代：宋

五原塞外驕兒悍，萬死臺前女子多。
聞道中郎知魏尚，不教天子憶廉頗。
三巖詩·朝陽巖
作者：盧臧
朝代：宋

瀟湘峻岸傍，巖穴號朝陽。
全會江雲勢，先分海日光。
高深驚險易，冬夏返溫涼。
誰肯棄塵世，探窮仙者鄉。
三巖詩·澹山巖
作者：盧臧
朝代：宋

誰開仙窟宅，非與眾巖儔。
樹響晴翻雨，嵐涼夏變秋。
禽靈啼復斷，雲怪吐還收。
深羨羣僧住，嗟予莫少留。
三巖詩·火星巖
作者：盧臧
朝代：宋

巖扃瞰羣阜，疇昔道宮隣。
熒惑標名舊，浮屠締構新。
石寒長滴乳，池潤不生塵。
吾到期深入，虬蛇勿噬人。
送葉大尹廷衡
作者：盧茂
朝代：宋

雞犬無譁四境同，桑麻百里長春風。
熙熙安養知誰力，父老相逢說魯恭。
予同彥老自四明之永嘉中道留宿岳林會法照海印二禪伯夜話投曉登車乃行留題於寺三首·其一
作者：盧襄
朝代：宋

病骨倦鞍馬，禪居忻少留。
暮雲山盡路，孤磬月明樓。
林靜鉤輈曉，風香罷亞秋。
重來坐磐石，相對話歸休。
予同彥老自四明之永嘉中道留宿岳林會法照海印二禪伯夜話投曉登車乃行留題於寺三首·其三
作者：盧襄
朝代：宋

報國竟無補，敢辭山路遙。
晚寒生竹徑，新漲斷溪橋。
奔走真逋客，安閑愧老樵。
令人欲心折，風雨夜瀟瀟。
予同彥老自四明之永嘉中道留宿岳林會法照海印二禪伯夜話投曉登車乃行留題於寺三首·其二
作者：盧襄
朝代：宋

嘆息老禪伯，蕭閑心自如。
買松栽別塢，引水過新渠。
草色經行外，禽聲宴坐餘。
自慚雙客鬢，垂老尚征車。
再登接山堂·其一
作者：盧襄
朝代：宋

鷲峰游屐少，我獨住多時。
僧護翻經石，猿攀嘯月枝。
地寒春到晚，山遠夢歸遲。
尚被浮雲誤，吾心信自癡。
再登接山堂·其三
作者：盧襄
朝代：宋

修蛇細路困車牛，公事催人不自由。
欲到遙岑冷侵骨，寄聲歸雁莫來休。
再登接山堂·其二
作者：盧襄
朝代：宋

着地嵐陰撥不開，傍閑同到妙高臺。
老僧只恐泉聲少，坐遣飛雲喚雨來。
再登隱天閣
作者：盧襄
朝代：宋

好在滄州趣，青蘋入眼多。
落紅隨水盡，啼鳥奈春何。
生事詩千首，功名印幾窼。
如何喚禪伯，軟語坐盤陀。
初薰堂紅梅·其一
作者：盧襄
朝代：宋

河陽滿縣栽桃李，風過落花吹不起。
潘郎遠韻故不凡，爲米折腰聊爾爾。
初薰堂紅梅·其三
作者：盧襄
朝代：宋

自憐多病繡衣客，百年未半鬢先白。
長鞭短帽飽霜露，田園將蕪身未索。
何日背琴攜瘦筇，鳴弦堂上迎薰風。
梅香已斷葉初暗，滿枝著子雙頰紅。
寄聲釢子可留意，爲我沿溪撐短篷。
初薰堂紅梅·其二
作者：盧襄
朝代：宋

剡溪詩尹亦可人，作堂餉客名迎薰。
雖無桃李繼潘令，紅梅一窼香入雲。
剡山瑞香花
作者：盧襄
朝代：宋

入夢生香酒力微，不須金鴨裊孤馡。
爲嫌淡白非真色，故著仙家紫道衣。
剡溪書懷三絕·其一
作者：盧襄
朝代：宋

山鳥逢春恰恰啼，桃花流水路猶迷。
何時鼠子膏齊斧，笑領白雲歸剡溪。
剡溪書懷三絕·其三
作者：盧襄
朝代：宋

山杏枝頭鵯鵊兒，來傳春意語多時。
脆紅可是渾無力，不奈東風盡日吹。
剡溪書懷三絕·其二
作者：盧襄
朝代：宋

故園生事只衡茅，不管方兄久絕交。
糲食枯椽吾易足，鷦鷯只占一枝巢。
句·其一
作者：盧襄
朝代：宋

試將鍾子山水意，一洗退之冰炭腸。
句·其一〇
作者：盧襄
朝代：宋

想行客過梅橋滑，免老農憂麥壠輕。
句·其一一
作者：盧襄
朝代：宋

到底此君高韻在，清風兩腋爲渠生。
句·其一三
作者：盧襄
朝代：宋

麥秋天氣朝朝變，蠶月人家處處忙。
句·其一二
作者：盧襄
朝代：宋

姑射真人玉骨香，淡月微風惜良夜。
句·其一五
作者：盧襄
朝代：宋

天作人間小畫屏。
句·其一六
作者：盧襄
朝代：宋

客來如見小窗扉，便是山翁想山處。
句·其一四
作者：盧襄
朝代：宋

春送人家入畫屏。
句·其七
作者：盧襄
朝代：宋

強呼膏雨鳩閑管，乍有香泥燕猛忙。
句·其三
作者：盧襄
朝代：宋

井花汲水銀瓶冷，雁字吹高玉露寒。
句·其九
作者：盧襄
朝代：宋

花外小樓雲罨畫，杏波晴葉退微紅。
句·其二
作者：盧襄
朝代：宋

江鷗斜日浪清淺，巖桂小窗香有無。
句·其五
作者：盧襄
朝代：宋

紅芭蕉映黑牽牛。
句·其八
作者：盧襄
朝代：宋

但數十家看鶴戶，與兩三隻釣魚船。
句·其六
作者：盧襄
朝代：宋

繭足相從南極邊，真機不落野狐涎。
句·其四
作者：盧襄
朝代：宋

恍疑水底長流月，冷覺天圍不剩秋。
和田南仲梅
作者：盧襄
朝代：宋

壽陽粧額太矜持，不待宮貂賜口脂。
惜妙風姿令雪妬，定真消息有春知。
試看呵手攀條處，何似成陰着子時。
莫遣王孫三弄絕，早尋疏影對江湄。
嚴子陵釣臺
作者：盧襄
朝代：宋

無欲戴蟬冠，蟬冠械我首。
無欲披衮衣，衮衣囚我身。
貧賤自閑暇，功名多苦辛。
君不見大將軍功蓋天地，一朝餓死垣牆裏。
又不見穰侯貴壓咸陽都，朝爲卿相暮匹夫。
爭如春風秋月一竿竹，萬古溪山看不足。
勝他宮殿鎖千門，細草新蒲爲誰綠。
太上皇帝御製題扇面所畫紅木犀賜從臣榮薿
作者：盧襄
朝代：宋

月宮移向日宮栽，染得嬌紅入面來。
多謝秋風揚雨露，丹心一一爲君開。
姑蘇臺歌
作者：盧襄
朝代：宋

姑蘇臺上麋鹿遊，斷煙荒草令人愁。
姑蘇臺邊少行迹，宮殿無人土花碧。
當年霸業幾英雄，至首都歸血刃中。
利劍一朝尸壯士，白楊千古蟗悲風。
吳王羞歸九泉裏，西施空似桃花美。
子胥雖死過生榮，越人卻是奇男子。
姑蘇臺通遺址
作者：盧襄
朝代：宋

秋風起兮鴻雁歸，秋月明兮白雲飛，弔往古兮一霑衣。
定林寺沿溪采石蒲
作者：盧襄
朝代：宋

曉行隱隱入花村，小雨初晴水氣昏。
莫厭僧家能冷淡，且穿芸屩采溪蓀。
寧海道中
作者：盧襄
朝代：宋

又騎弱馬聳吟肩，數點旗尖破暝煙。
曉逕寒生梧葉露，晚風愁入雁行天。
新年事業唯行路，故國生涯只釣船。
早晚徑歸耕莽蒼，任從人笑客無氈。
招隱二首·其一
作者：盧襄
朝代：宋

有玉人兮山之隅，騎蒼龍兮歌步虛。
薜荔衣兮女蘿裾，餐瓊蕊兮被玉書。
朝玉皇兮遊上都，擘麟脯兮邀麻姑。
胡不捨此而來兮吾與俱。
接山堂
作者：盧襄
朝代：宋

故臘老欲盡，新春慳未來。
無令隴梅覺，且遣山禽催。
雲間古招提，鐵鳳翔斗魁。
單車夜剝啄，境凈無纖埃。
修篁舞瘦蛟，怒瀑生晴雷。
坐久欲頰風，吹我心霧開。
迺知白蓮社，未下黄金臺。
緬思王騎曹，逸韻挽不回。
且同謝康樂，屐齒破蒼苔。
重遊定不惡，林壑富詩材。
春興
作者：盧襄
朝代：宋

雪花初著鴛鴦瓦，疊嶂疏林入圖畫。
春工不作兩樣心，盡遣根荄赴陶冶。
我昔年少曾買春，著盡榆錢不多價。
春應索價來覓人，客氣今猶不相下。
待領春風歸去家，家山卻有療愁花。
鄰公大段作春計，小囿栽花今數世。
但憎赤脚婢惱人，要逐丫鬟同拾翠。
村落
作者：盧襄
朝代：宋

釣船歸落昏鴉後，江雨來從白鳥邊。
舊屋但餘燒葉竈，破囊猶欠買山錢。
桐君祠作招仙歌
作者：盧襄
朝代：宋

桐君歸來兮，仙馭遠遊將何之，寧不欲朝玉京兮升紫微。
戴日月之冠兮披紫霞之衣，佩蒼精之龍兮餐玉田之芝。
友王喬與蕭史兮，儼蜺旌玉佩而葳蕤，何如歸來。
猿鶴慘兮怨空山，川壑寂兮松桂閑，胡不拂袖煙幌兮開雲關。
藉芳草兮歌幽蘭，庶乎遊山之人可以往還。
泛剡溪
作者：盧襄
朝代：宋

愁呵龜手冷搖鞭，乘興來登訪戴船。
解事篙師小鳴櫓，恐驚寒雁入晴天。
玉虹亭試茶·其一
作者：盧襄
朝代：宋

乍見飛泉眼即明，玉虹垂地半天聲。
何時閑散無公事，洗鉢重來汲淺清。
玉虹亭試茶·其二
作者：盧襄
朝代：宋

航湖未逐鴟夷子，得水今同桑苧翁。
試遣茶甌作花乳，從教兩腋起清風。
登三賢堂·其一
作者：盧襄
朝代：宋

舟繫小橋楊柳月，帆移平浦芰荷風。
當時不向煙波老，霸業功名一掃空。
登三賢堂·其三
作者：盧襄
朝代：宋

醉夢幾經芳草渡，吟魂飛上月明樓。
散人已出形骸外，肯作鄉聲效楚囚。
登三賢堂·其二
作者：盧襄
朝代：宋

鱸膾色鮮盤玉縷，蒓羹香滑煮龍髯。
可憐水月交光夜，一笛西風自捲簾。
登摘星嶺
作者：盧襄
朝代：宋

自知牛鬬耳，不奈晚猿何。
客鬢愁中老，秋山別後多。
扁舟桃葉渡，夜雨竹枝歌。
賴有皋盧碗，時堪戰睡魔。
登鹿苑寺玉虹亭
作者：盧襄
朝代：宋

饑鼯愁玃號窮冬，層巒秀壁撐晴空。
閑拖小藤借餘力，來看霜巖飛怒虹。
小奚催呼老欵段，瀹鼎篝火烹團龍。
餘甘入口齒頰爽，兩腋便欲生清風。
悠然千里墮眼界，金篦刮膜開雙瞳。
乃知足力不到處，別有天地生壺中。
國恩欲報已華髪，征車未去先晨鐘。
玉川乘雲紫皇家，謫仙騎鯨河伯宮。
聊追二子歸禹穴，碧空轉首山重重。
登鹿苑隱天閣·其一
作者：盧襄
朝代：宋

欲結愛山人，共了尋山債。
未有買山錢，愁聞有山賣。
登鹿苑隱天閣·其三
作者：盧襄
朝代：宋

一眼吞萬山，寸心貯千里。
何日上歸舟，教人問春水。
登鹿苑隱天閣·其二
作者：盧襄
朝代：宋

小雨濕春風，倦雲遮落日。
不若叫風來，吹雲放山出。
登鹿苑隱天閣·其四
作者：盧襄
朝代：宋

殘雪領春來，疏鐘驚夢去。
尚憶去年愁，孤舟繫江樹。
石橋道中三首·其一
作者：盧襄
朝代：宋

牛羊日晚下煙坡，病眼看花手自摩。
千里家鄉曾夢到，一年風景最春多。
樽前有酒須相覓，眼底無愁可奈何。
王事雖勞吾敢憚，猶勝乘雪下蓬婆。
石橋道中三首·其三
作者：盧襄
朝代：宋

足根重繭寸心灰，故里田園好在哉。
晚浦橫舟芳草遠，廢牆經雨小桃開。
須知鞭馬駸駸去，不是尋春得得得來。
多謝殘年足公事，因將香火訪天台。
石橋道中三首·其二
作者：盧襄
朝代：宋

枕底雞聲月影殘，搖鞭驅馬上巑岏。
路高蜀道九折坂，水急香山八節灘。
茶異雪花生筯底，眼明金雀舞林端。
凌晨只怪貂裘薄，山近天門分外寒。
秋
作者：盧襄
朝代：宋

岸紅初破木芙蓉，送別遙聞野寺鐘。
江抱月流青炯炯，山隨天去碧重重。
窗外梅花
作者：盧襄
朝代：宋

已消殘雪豆稭灰，斜壓疏籬一半開。
雖我故園無分看，問渠春色幾時來。
冷香漸欲薰時夢，落蕊朊能砌韻臺。
定復水邊多屐齒，試令長鬣視蒼苔。
貧賤二首·其一
作者：盧襄
朝代：宋

身在秋湖天一角，嶺猿洲雁亦相哀。
他時相見柯山下，土銼芳薪煮芋魁。
貧賤二首·其二
作者：盧襄
朝代：宋

多病吳中一腐儒，新來鉛水照髭鬍。
掃地靜憐黄吻婢，縛雞賣遣白頭奴。
途中書懷寄奉化知縣二首·其一
作者：盧襄
朝代：宋

自戴淵明漉酒巾，食鮭甘作庾郎貧。
雖無殘菊簪華髪，賴有青山似故人。
幾處鴉鳴牛背雨，經年衣犯馬蹄塵。
待攜神武朝衫去，還我煙溪漱石身。
途中書懷寄奉化知縣二首·其二
作者：盧襄
朝代：宋

奔馳漸覺崢嶸，負郭蕪田未退耕。
正恐山溪吹岸去，任從煙草喚愁生。
別來竹院門長掩，好去漁舟手自撐。
漸晚歸心在何許，夕陽低處伴雲橫。
遊南巖山
作者：盧襄
朝代：宋

不著烏紗只岸巾，尋山還得愛山人。
半空飛雨侵衣潤，入座晴嵐照眼新。
風過松杉猶藴藉，雪消巖壑更精神。
何時亦把任公釣，坐釣日東橫海鱗。
遊鹿苑寺山
作者：盧襄
朝代：宋

喜策尋春杖，登高不待扶。
蟻寒穿柳影，蜂暖飽花鬚。
把酒憐櫻筍，臨流憶鱖魚。
他時公事了，方有醉工夫。
過定林寺
作者：盧襄
朝代：宋

寒旌隱隱入花村，小雨初晴水带昏。
不憚山程尋寺去，只將詩思與僧論。
菱侵水步深藏艇，柳暗人家半掩門。
莫厭禪居蕭冷甚，此來一爲訪溪藤。
酴醾花
作者：盧襄
朝代：宋

天將花王國艷殿春色，酴醾洗妝素頰相追陪。
絕勝濃英綴枝不韻李，堪友橫斜照水攙先梅。
瑤池董雙成浴香肌露，竹林嵇叔夜醉玉山頹。
風流何事不入錦囊句，清和天氣直挽青陽回。
雍丘歌
作者：盧襄
朝代：宋

胡兒倚劍摩崆峒，范陽兵火燒天紅。
潼關失守大將死，鑾輿播遷岷峨中。
貔貅兵甲照冰雪，戈頭盡是生民血。
鯨海揚波魚鼈腥，中原盡作天山月。
二公擐甲怒攙槍，極鬬軍前皆眥裂。
食窮愛妾膏斤斧，愁蹙蛾眉氣如縷。
花鈿寶髻誰復收，壯士相看泣如雨。
霜刀抉齒肉未寒，再造皇家有英主。
雄心義骨填溝壑，不得生榮肩李郭。
論功初入鸛鵲樓，圖形已入麒麟閣。
韓信廟
作者：盧襄
朝代：宋

登壇當日拜元戎，楚漢都歸指掌中。
王氣未消垓下敵，將星已落陣前功。
高名紫宇千鈞重，冤血青蛇一縷紅。
尚有鸞刀薦牲酒，斜陽煙樹泣秋風。
題圓超寺挾溪亭
作者：盧襄
朝代：宋

孤亭瞰平野，雙溪分兩腋。
野闊春風香，溪晴照人碧。
我來亭上天欲春，溪聲野色爭赴人。
胸中丘壑相映發，翛然便欲乘飆輪。
惜無妙手王摩詰，半破鵝溪重畫出。
溪山應喜得賞音，盡遣煙霞供落筆。
我嗟吟鬢犯車塵，一憑危欄眼界新。
寄謝溪聲與山色，他時來作箇中人。
題石鼓
作者：盧襄
朝代：宋

山在江城欲盡頭，招提無處著清幽。
寒枕水底長留月，冷入天圍不剩秋。
村靜尚遺看鶴戶，溪寒只受釣漁舟。
眼前佳思能如許，悔不長爲隱地遊。
黄金堤
作者：盧襄
朝代：宋

崑崙一線蒼崖，霹靂飛聲趁地來。
煬帝截教淮水斷，巨靈羞劈華山開。
桃花漲滿通西洛，竹箭奔流逐吹臺。
午夜月明楊柳岸，空餘風咽笛聲哀。
絕句
作者：盧蹈
朝代：宋

客懷耿耿自難寬，老傍京塵更鮮歡。
遠夢已回窗不曉，杏花同度五更寒。
殘絲曲
作者：盧郢
朝代：宋

春風駘蕩吹人衣，殘絲罥花曳空飛。
閒愁十丈斷不得，雄蜂雌蝶相因依。
高樓夾路凌雲起，瑣窗鸞柱彈流水。
鶑聲啼老楊柳烟，香夢濛濛隔千里。
黄鶴樓
作者：盧郢
朝代：宋

黄鶴何年去杳冥，高樓千載倚江城。
碧雲朝卷四山景，流水夜傳三峽聲。
柳暗西州供騁望，草芳南浦徧離情。
登臨一晌須回首，看却鄉心萬感生。
吳興舟中
作者：盧鉞
朝代：宋

笠澤高風寒凜凜，苕溪凝雪白皚皚。
扁舟我獨乘歸興，自是不因安道來。
和太傅平章魏公咸淳庚午冬大雪遺安撫潛侍郎·其一
作者：盧鉞
朝代：宋

天花六出瑞午林，公溥明通造化心。
農望豐年知兆朕，物涵生意總懷任。
兔圍奕奕誇圭璧，薇戍霏霏詠昔今。
擎重老枝長玉立，主張陽類杜群陰。
和太傅平章魏公咸淳庚午冬大雪遺安撫潛侍郎·其二
作者：盧鉞
朝代：宋

底用封書禱梵林，瑞霙先臘感由心。
豫知農畝宜禾稼，復喜邊儲足輦任。
民樂齊宮誇往昔，捷歌周戍屬斯今。
燮調妙造推元老，治象陽明無伏陰。
姑蘇臺覽古
作者：盧鉞
朝代：宋

姑蘇臺下百花洲，解語香魂此舊遊。
巧笑已傾吳子國，淺顰又涴范公舟。
湖山四顧無奇骨，五霸俱空等拙謀。
杯酒酹江應自誓，男兒西北有神州。
投壺
作者：盧鉞
朝代：宋

離騷課罷便投壺，長日身心得自娛。
多少論籌閑殿最，始終中節定工夫。
校書朱君示及園居勝概新篇一軸皆有標目輒成長調格詩奉紀清𨅛
作者：盧革
朝代：宋

姑蘇右浙會，園榭森相望。
之子脫名鎖，自主無何鄉。
虛堂布遺經，周孔之文章。
靜齋播風雅，絃音日洋洋。
吮毫濯曲溪，泚墨散芳塘。
抱琴獨登臺，望山閒涉岡。
釣渚閱游泳，竹路排青蒼。
亭幽小勺迥，紅白相低昂。
予此謝病歸，旅吳歲月長。
常聞君園勝，欲往兩足僵。
開緘味題咏，恍若披圖詳。
吾聞玉川子，破屋洛之陽。
東野廢官守，止坐叢瀨傍。
豈如吾子樂，遊息藹有方。
朝廷日清明，百官良弛張。
子既難其進，論撰亦有光。
退之謂子厚，窮久道益强。
文辭燁垂後，將相未可當。
窮愁乃著書，心志能渾剛。
倘來奚足卹，令名期自將。
詩一首
作者：盧革
朝代：宋

疊嶂最驚目，排青隠星絡。
雙溪頗醒心，激素出林薄。
送程給事知越州
作者：盧革
朝代：宋

金門人訪竹林人，云向蓬萊駐畫輪。
百越江山初作主，五湖圖史未生塵。
勸耕定带齋船雨，卷白應留燕榭春。
論道頻年有虛席，摶風一擊好收身。
惜花容
作者：盼盼
朝代：宋
体裁：词

少年看花双鬓绿。走马章台管弦逐。而今老更惜花深，终日看花看不足。坐中美女颜如玉。为我一歌金缕曲。归时压得帽檐攲，头上春风红蔌蔌。
惜花容
作者：盼盼
朝代：宋

少年看花雙鬢綠。走馬章臺管絃逐。而今老更惜花深，終日看花看不足。坐中美女顏如玉。為我一歌金縷曲。歸時壓得帽簷敧，頭上春風紅蔌蔌。
惜花容·少年看花双鬓绿
作者：盼盼
朝代：宋
体裁：词

少年看花双鬓绿。走马章台管弦逐。而今老更惜花深，终日看花看不足。坐中美女颜如玉。为我一歌金缕曲。归时压得帽檐敧，头上春风红蔌蔌。
宁宗朝享三十五首
作者：真宗
朝代：宋

皇容肃祗，天步舒迟。
对越惟恭，敬事不遗。
陟隆莅止，水言孝思。
上帝临女，日监于兹。
宁宗郊前朝献景灵宫二十四首
作者：真宗
朝代：宋

灵兴蹇骧，毕觞泰筵。
贰乡允穆，裸将克竣。
垂恩储止，锡义永年。
将以庆成，燕及皇天。
真宗奉圣祖玉清昭应宫十一首
作者：真宗
朝代：宋

无骨之内，强名之名。
监观万宇，统治九清。
真期保祐，瑞命昭明。
乾乾翼翼，祗答财成。
高宗明堂前朝献景灵宫十首
作者：真宗
朝代：宋

德惟声香，升联八方。
奥神之从，璨然有光。
骖飞乘苍，啾啾跄跄。
消摇从容，顾予不忘。
高宗郊祀前庙朝享太庙三十首
作者：真宗
朝代：宋

维皇新享，至再至三。
礼备乐奏，憎陛森严。
粢盛芳洁，酒贩旨甘。
云车风马，从术观瞻。
七夕
作者：真山民
朝代：宋
体裁：五言绝句

世上痴儿女，争趋乞巧筵。妇鸠甘抱拙，不谄鹊桥仙。
七夕
作者：真山民
朝代：宋

世上癡兒女，爭趨乞巧筵。
婦鳩甘抱拙，不諂鵲橋仙。
三山旅夜
作者：真山民
朝代：宋
体裁：五言律诗

独坐本无况，凄凉更旅中。槛低檐碍月，窗破纸吟风。邻馆笛三弄，谯楼鼓二通。半觞聊自适，新荔擘轻红。
三山旅夜
作者：真山民
朝代：宋

獨坐本無况，凄凉更旅中。
檻低簷礙月，窗破紙吟風。
鄰館笛三弄，譙樓鼓二通。
半觴聊自適，新荔擘輕紅。
三峰寺
作者：真山民
朝代：宋
体裁：七言律诗

寂寞烟林噪乱鸦，青鞋步入野僧家。云深不碍钟声出，日转还移塔影斜。廊下蜗黏沿砌藓，佛前蜂恋插瓶花。竹床纸帐清如水，一枕松风听煮茶。
三峰寺
作者：真山民
朝代：宋

寂寞烟林噪亂鴉，青鞋步入野僧家。
雲深不礙鐘聲出，日轉還移塔影斜。
廊下蝸黏沿砌蘚，佛前蜂戀插瓶花。
竹床紙帳清如水，一枕松風聽煮茶。
三月晦日
作者：真山民
朝代：宋

九十風光能有幾，東風遽作遠行人。
樽前莫惜今朝醉，明日鶑聲不是春。
三月晦日
作者：真山民
朝代：宋

九十风光能有几，东风遽作远行人。樽前莫惜今朝醉，明日莺声不是春。
三月晦日
作者：真山民
朝代：宋

九十风光能有几，东风遽作远行人。
樽前莫惜今朝醉，明日鶑声不是春。
三月晦日与邵石诸友閒游东园分得空字
作者：真山民
朝代：宋
体裁：七言绝句

韶光收拾太匆匆，眼底浮花一扫空。留得数枝红药在，五更分付与东风。
三月晦日與邵石諸友閒遊東園分得空字
作者：真山民
朝代：宋

韶光收拾太匆匆，眼底浮花一掃空。
留得數枝紅藥在，五更分付與東風。
东粤庙
作者：真山民
朝代：宋
体裁：七言律诗

颓阑斜照网蛛丝，陈迹凄凉万古悲。柘水尚鸣亡国怨，山松曾见受封时。碑因苔蚀无完字，城为田侵失旧基。当日东瓯知几战，如今赢得一荒祠。
临江晓行
作者：真山民
朝代：宋

茅舍乱鸡声，疎林淡见星。
霜轻留草绿，雾暗失山青。
踪迹去来燕，交游聚散萍。
浮生原是客，不必恨飘零。
临江晓行
作者：真山民
朝代：宋

茅舍乱鸡声，疏林淡见星。霜轻留草绿，雾暗失山青。踪迹去来燕，交游聚散萍。浮生原是客，不必恨飘零。
丹山书堂
作者：真山民
朝代：宋

作室悬知要肯堂，而翁家学颇增光。一朝衿佩儒簪合，千古诗书屋壁香。鉴曲烟霞归羽馆，钟山风月落僧房。如何只揭精庐扁，解续斯文气燄长。
丹山书堂
作者：真山民
朝代：宋

作室悬知要肯堂，而翁家学颇增光。
一朝衿佩儒簪合，千古诗书屋壁香。
鑑曲烟霞归羽馆，钟山风月落僧房。
如何只揭精庐扁，解续斯文气燄长。
丹山書堂
作者：真山民
朝代：宋

作室懸知要肯堂，而翁家學頗增光。
一朝衿佩儒簪合，千古詩書屋壁香。
鑑曲烟霞歸羽館，鍾山風月落僧房。
如何只揭精廬扁，解續斯文氣燄長。
九日
作者：真山民
朝代：宋
体裁：七言绝句

懒把黄花插满头，正缘老大见花羞。年来颇恨儒冠误，好倩西风吹去休。
九日
作者：真山民
朝代：宋

懶把黄花插滿頭，正緣老大見花羞。
年來頗恨儒冠誤，好倩西風吹去休。
修真院訪崔道士
作者：真山民
朝代：宋

竹扉蒼蘚牆，林下小丹房。
風定香烟直，月斜簾影長。
瀹茶泉味別，點易露痕香。
安得棲塵外，求師却老方。
修真院访崔道士
作者：真山民
朝代：宋
体裁：五言律诗

竹扉苍藓墙，林下小丹房。风定香烟直，月斜帘影长。瀹茶泉味别，点易露痕香。安得栖尘外，求师却老方。
光霁阁晚望
作者：真山民
朝代：宋
体裁：五言律诗

一阁纳万象，危阑俯渺茫。白沙难认月，黄叶易为霜。宿鸟投烟屿，归樵趁野航。孤吟谁是伴，渔笛起沧浪。
光霽閣晚望
作者：真山民
朝代：宋

一閣納萬象，危闌俯渺茫。
白沙難認月，黄葉易爲霜。
宿鳥投烟嶼，歸樵趁野航。
孤吟誰是伴，漁笛起滄浪。
兰溪舟中
作者：真山民
朝代：宋
体裁：五言律诗

一舸下中流，西风两岸秋。橹声摇客梦，帆影挂离愁。落日鱼虾市，长烟芦荻洲。篙人夜相语，明发又严州。
兴福寺
作者：真山民
朝代：宋

为厌市喧杂，携诗来此吟。鸟声山路静，花影寺门深。楼阁庄严界，池塘清净心。松风亦好事，送客出前林。
兴福寺
作者：真山民
朝代：宋

为厌市喧杂，携诗来此吟。
鸟声山路静，花影寺门深。
楼阁庄严界，池塘清浄心。
松风亦好事，送客出前林。
兵后刘秀宽见过
作者：真山民
朝代：宋
体裁：五言律诗

冉冉岁云暮，閒居安所之。途穷身是累，痛定语犹悲。衰鬓数茎雪，空囊一卷诗。儒衣例如此，惜也不逢时。
兵后寓舍送春
作者：真山民
朝代：宋
体裁：五言律诗

触景多怀旧，凭栏易怆神。飞花游荡子，古木老成人。世换山如醉，田荒草自新。乡关渺何处，回首暗风尘。
兵後劉秀寬見過
作者：真山民
朝代：宋

冉冉歲云暮，閒居安所之。
途窮身是累，痛定語猶悲。
衰鬢數莖雪，空囊一卷詩。
儒衣例如此，惜也不逢時。
兵後寓舍送春
作者：真山民
朝代：宋

觸景多懷舊，憑欄易愴神。
飛花游蕩子，古木老成人。
世換山如醉，田荒草自新。
鄉關渺何處，回首暗風塵。
冬暮小斋
作者：真山民
朝代：宋

布袜青鞋敝絮袍，松扉柴几小衡茅。云酣才酿臈三月，梅吐又横春一梢。炭为骤寒偏索价，酒因不饮懒论交。穷年兀兀从人笑，未用多方作解嘲。
冬暮小斋
作者：真山民
朝代：宋

布袜青鞋敝絮袍，松扉柴几小衡茅。
云酣纔酿臈三月，梅吐又横春一梢。
炭为骤寒偏索价，酒因不饮懒论交。
穷年兀兀从人笑，未用多方作解嘲。
冬暮小齋
作者：真山民
朝代：宋

布襪青鞋敝絮袍，松扉柴几小衡茅。
雲酣纔釀臈三月，梅吐又橫春一梢。
炭爲驟寒偏索價，酒因不飲懶論交。
窮年兀兀從人笑，未用多方作解嘲。
冬雪
作者：真山民
朝代：宋

雪冻飞禽少，林深落叶多。寒塘倒山影，空谷答樵歌。不有梅花在，其如诗思何。霜风吹落帽，应叹鬓丝皤。
冬雪
作者：真山民
朝代：宋

雪冻飞禽少，林深落叶多。
寒塘倒山影，空谷答樵歌。
不有梅花在，其如诗思何。
霜风吹落帽，应嘆鬓丝皤。
冬雪
作者：真山民
朝代：宋

雪凍飛禽少，林深落葉多。
寒塘倒山影，空谷答樵歌。
不有梅花在，其如詩思何。
霜風吹落帽，應嘆鬢絲皤。
刘伯山寄隐
作者：真山民
朝代：宋

寄隐幽踪何处寻，春风十里薜萝深。青山不说是非事，黄鸟自赓长短吟。百折畏途休著脚，十分明月是知心。不应误放桃花出，惹得渔翁话古今。
刘伯山寄隠
作者：真山民
朝代：宋

寄隠幽踪何处寻，春风十里薜萝深。
青山不说是非事，黄鸟自赓长短吟。
百折畏途休着脚，十分明月是知心。
不应误放桃花出，惹得渔翁话古今。
初冬
作者：真山民
朝代：宋
体裁：七言律诗

林叶新经数夜霜，地炉独拥一山房。尘书邀我共高阁，浊酒劝人归醉乡。费省家贫还似富，身閒日短亦如长。梅花苦欲催吟兴，又破梢头半点香。
初冬
作者：真山民
朝代：宋

林葉新經數夜霜，地爐獨擁一山房。
塵書邀我共高閣，濁酒勸人歸醉鄉。
費省家貧還似富，身閒日短亦如長。
梅花苦欲催吟興，又破梢頭半點香。
初夏
作者：真山民
朝代：宋

一叶熏风带暑回，雨添浓翠暗庭槐。
不随春去鶑犹在，好竞时妆榴又开。
剪尺旋栽新白苎，杯盘聊荐旧青梅。
箧中敝扇投閒久，依旧团团入手来。
初夏
作者：真山民
朝代：宋

一叶薰风带暑回，雨添浓翠暗庭槐。不随春去莺犹在，好竞时妆榴又开。剪尺旋栽新白苧，杯盘聊荐旧青梅。箧中敝扇投閒久，依旧团团入手来。
初夏
作者：真山民
朝代：宋

一葉薰風带暑回，雨添濃翠暗庭槐。
不隨春去鶑猶在，好競時妝榴又開。
剪尺旋栽新白苧，盃盤聊薦舊青梅。
篋中敝扇投閒久，依舊團團入手來。
初夏訪劉道士
作者：真山民
朝代：宋

白雲隨杖履，伴我到山房。
暑薄疑天別，林深見路長。
朮芝皆道味，花竹亦詩香。
更待荷花後，來分半榻凉。
初夏访刘道士
作者：真山民
朝代：宋
体裁：五言律诗

白云随杖履，伴我到山房。暑薄疑天别，林深见路长。朮芝皆道味，花竹亦诗香。更待荷花后，来分半榻凉。
劉伯山寄隠
作者：真山民
朝代：宋

寄隠幽蹤何處尋，春風十里薜蘿深。
青山不說是非事，黄鳥自賡長短吟。
百折畏途休著脚，十分明月是知心。
不應誤放桃花出，惹得漁翁話古今。
吉水夜泊
作者：真山民
朝代：宋

入夜始維舟，黄蘆古渡頭。
眠鷗知讓客，飛過蓼花洲。
吉水夜泊
作者：真山民
朝代：宋
体裁：五言绝句

入夜始维舟，黄芦古渡头。眠鸥知让客，飞过蓼花洲。
吳王夜宴圖
作者：真山民
朝代：宋

銀漏迢迢夜未晨，管絃聲裏綺羅春。
飲闌方擁名娃醉，豈料稽山正卧薪。
吴王夜宴图
作者：真山民
朝代：宋

银漏迢迢夜未晨，管弦声里绮罗春。饮阑方拥名娃醉，岂料稽山正卧薪。
吴王夜宴图
作者：真山民
朝代：宋

银漏迢迢夜未晨，管絃声裏绮罗春。
饮阑方拥名娃醉，岂料稽山正卧薪。
圣果院访忠上人不值
作者：真山民
朝代：宋

管领东风入杖藜，落梅香裏已招提。
苔痕一径白云湿，花影半窗红日低。
欲见高僧聊尔耳，便乘余兴去来兮。
葛藤有话无人共，付与隔林幽鸟啼。
圣果院访忠上人不值
作者：真山民
朝代：宋

管领东风入杖藜，落梅香里已招提。苔痕一径白云湿，花影半窗红日低。欲见高僧聊尔耳，便乘馀兴去来兮。葛藤有话无人共，付与隔林幽鸟啼。
夏日
作者：真山民
朝代：宋
体裁：五言律诗

虚窗暑亦凉，境静昼偏长。树色烟明灭，蝉声风抑扬。家贫书是业，身老睡为乡。赤日黄埃客，纷纷为底忙。
夏日
作者：真山民
朝代：宋

虛窗暑亦凉，境靜晝偏長。
樹色煙明滅，蟬聲風抑揚。
家貧書是業，身老睡爲鄉。
赤日黄埃客，紛紛爲底忙。
夏晚江行
作者：真山民
朝代：宋

行尽山头路，江空带夕晖。
风蝉声不定，水鸟影同飞。
萧散乌藤杖，轻鬖白苎衣。
试呼垂钓者，分我半苔矶。
夏晚江行
作者：真山民
朝代：宋

行尽山头路，江空带夕晖。风蝉声不定，水鸟影同飞。萧散乌藤杖，轻鬖白苧衣。试呼垂钓者，分我半苔矶。
夏晚江行
作者：真山民
朝代：宋

行盡山頭路，江空带夕暉。
風蟬聲不定，水鳥影同飛。
蕭散烏藤杖，輕鬖白苧衣。
試呼垂釣者，分我半苔磯。
夜坐
作者：真山民
朝代：宋

匹馬平生汗漫遊，如今寂寞老林楸。
小窗半夜青燈雨，幽樹一庭黄葉秋。
懶看世情寧睡去，怕傷時事莫吟休。
寒蛩可是知人意，未到莎根只說愁。
夜坐
作者：真山民
朝代：宋
体裁：七言律诗

匹马平生汗漫游，如今寂寞老林楸。小窗半夜青灯雨，幽树一庭黄叶秋。懒看世情宁睡去，怕伤时事莫吟休。寒蛩可是知人意，未到莎根只说愁。
夜話無上人房
作者：真山民
朝代：宋

蒲團一榻上，坐到夜將分。
窗月燈昏見，巖泉雨歇聞。
茶甌勝飲酒，禪語當論文。
只恐紅塵跡，涴師松下雲。
夜话无上人房
作者：真山民
朝代：宋
体裁：五言律诗

蒲团一榻上，坐到夜将分。窗月灯昏见，岩泉雨歇闻。茶瓯胜饮酒，禅语当论文。只恐红尘迹，涴师松下云。
夜飲趙園次徐君實韻
作者：真山民
朝代：宋

銀臺絳蠟淚成堆，四面軒窗盡放開。
花影忽生知月到，竹梢微響覺風來。
豪揮彩筆詩千首，醉倚紅妝酒百杯。
遊玩未闌歸未得，高城漏箭幾相催。
夜饮赵园次徐君实韵
作者：真山民
朝代：宋
体裁：七言律诗

银台绛蜡泪成堆，四面轩窗尽放开。花影忽生知月到，竹梢微响觉风来。豪挥彩笔诗千首，醉倚红妆酒百杯。游玩未阑归未得，高城漏箭几相催。
奉和頗動遊興呈雲耕叔祖
作者：真山民
朝代：宋

節遇中和景漸暄，自摩倦眼望前村。
雕鎪花柳春無迹，沐浴山川雨有恩。
憶昔踏青終日醉，如今垂白幾人存。
未應便作衰翁看，藉草猶堪倒一樽。
奉和颇动游兴呈云耕叔祖
作者：真山民
朝代：宋
体裁：七言律诗

节遇中和景渐暄，自摩倦眼望前村。雕锼花柳春无迹，沐浴山川雨有恩。忆昔踏青终日醉，如今垂白几人存。未应便作衰翁看，藉草犹堪倒一樽。
妙因寺次施敬所韵
作者：真山民
朝代：宋
体裁：五言律诗

松萝一径阴，踏破白云深。约客分茶供，逢僧倚竹吟。鼠留香篆迹，禽和阁铃音。话久不知晚，新萤照出林。
妙因寺次施敬所韻
作者：真山民
朝代：宋

松蘿一徑陰，踏破白雲深。
約客分茶供，逢僧倚竹吟。
鼠留香篆迹，禽和閣鈴音。
話久不知晚，新螢照出林。
孤标上人留宿
作者：真山民
朝代：宋

山僧留我宿，我亦似山僧。
香茗半瓯雪，寒虀一筯冰。
廊风响黄叶，壁雨暗青灯。
参透诗三昧，何须契一乘。
孤标上人留宿
作者：真山民
朝代：宋

山僧留我宿，我亦似山僧。香茗半瓯雪，寒齑一箸冰。廊风响黄叶，壁雨暗青灯。参透诗三昧，何须契一乘。
孤標上人留宿
作者：真山民
朝代：宋

山僧留我宿，我亦似山僧。
香茗半甌雪，寒虀一筯冰。
廊風響黄葉，壁雨暗青燈。
參透詩三昧，何須契一乘。
宋道士同游白云关
作者：真山民
朝代：宋

扶携方外友，来入白云关。
八九峯如画，两三人倚栏。
棋声敲竹外，帘影落花间。
一曲瑶琴罢，翠阴生昼寒。
宋道士同游白云关
作者：真山民
朝代：宋

扶携方外友，来入白云关。八九峰如画，两三人倚栏。棋声敲竹外，帘影落花间。一曲瑶琴罢，翠阴生昼寒。
宋道士同游白雲關
作者：真山民
朝代：宋

扶携方外友，來入白雲關。
八九峯如畫，兩三人倚欄。
棋聲敲竹外，簾影落花間。
一曲瑶琴罷，翠陰生晝寒。
客中临归仍送游教谕
作者：真山民
朝代：宋

建括相望天一涯，快哉此地话襟期。
芹边春暖几杯酒，门外月高千首诗。
去去先生此休矣，栖栖游子暮何之。
送行折了邮亭柳，归卧白云歌紫芝。
客中临归仍送游教谕
作者：真山民
朝代：宋

建括相望天一涯，快哉此地话襟期。芹边春煖几杯酒，门外月高千首诗。去去先生此休矣，栖栖游子暮何之。送行折了邮亭柳，归卧白云歌紫芝。
客中臨歸仍送游教諭
作者：真山民
朝代：宋

建括相望天一涯，快哉此地話襟期。
芹邊春煖幾盃酒，門外月高千首詩。
去去先生此休矣，栖栖遊子暮何之。
送行折了郵亭柳，歸卧白雲歌紫芝。
客中遇乡友季芳远归省亲
作者：真山民
朝代：宋

河梁邂逅话襟期，猎猎西风透夹衣。
酒脸未随红叶醉，乡心先逐白云飞。
客中送客难为别，山上安山胡不归。
借使家书君可寄，此间无復问庭帏。
客中遇乡友季芳远归省亲
作者：真山民
朝代：宋

河梁邂逅话襟期，猎猎西风透裌衣。酒脸未随红叶醉，乡心先逐白云飞。客中送客难为别，山上安山胡不归。借使家书君可寄，此间无复问庭帏。
客中遇鄉友季芳遠歸省親
作者：真山民
朝代：宋

河梁邂逅話襟期，獵獵西風透裌衣。
酒臉未隨紅葉醉，鄉心先逐白雲飛。
客中送客難爲別，山上安山胡不歸。
借使家書君可寄，此間無復問庭幃。
宿南峰寺
作者：真山民
朝代：宋

禅房花木锁深幽，借与诗人信宿留。
幡影分来半廊月，磬声敲破一林秋。
僧偏好事能青眼，佛本无心亦白头。
试问青松峯外鹤，閒边曾见几人游。
宿南峰寺
作者：真山民
朝代：宋

禅房花木锁深幽，借与诗人信宿留。幡影分来半廊月，磬声敲破一林秋。僧偏好事能青眼，佛本无心亦白头。试问青松峰外鹤，閒边曾见几人游。
宿南峰寺
作者：真山民
朝代：宋

禪房花木鎖深幽，借與詩人信宿留。
幡影分來半廊月，磬聲敲破一林秋。
僧偏好事能青眼，佛本無心亦白頭。
試問青松峯外鶴，閒邊曾見幾人遊。
宿宝胜寺
作者：真山民
朝代：宋

苦吟吟未了，只向两廊行。月去塔无影，风来铎有声。禅心随水净，佛眼共灯明。安得云边住，与僧分此情。
宿宝胜寺
作者：真山民
朝代：宋

苦吟吟未了，只向两廊行。
月去塔无影，风来铎有声。
禅心随水凈，佛眼共灯明。
安得云边住，与僧分此情。
宿寶勝寺
作者：真山民
朝代：宋

苦吟吟未了，只向兩廊行。
月去塔無影，風來鐸有聲。
禪心隨水凈，佛眼共燈明。
安得雲邊住，與僧分此情。
寄郭月篷
作者：真山民
朝代：宋
体裁：五言律诗

烟波秋草外，活计一渔篷。淡月明寒苇，新霜醉晓枫。身虽殊出处，道岂有穷通。俯仰看人面，何如数过鸿。
寄郭月篷
作者：真山民
朝代：宋

煙波秋草外，活計一漁篷。
淡月明寒葦，新霜醉曉楓。
身雖殊出處，道豈有窮通。
俯仰看人面，何如數過鴻。
山亭避暑
作者：真山民
朝代：宋
体裁：五言律诗

怕碍清风入，丁宁莫下帘。地皆宜避暑，人自要趋炎。竹色水千顷，松声风四檐。此中有幽致，多取未伤廉。
山亭避暑
作者：真山民
朝代：宋

怕礙清風入，丁寧莫下簾。
地皆宜避暑，人自要趨炎。
竹色水千頃，松聲風四簷。
此中有幽致，多取未傷廉。
山人家
作者：真山民
朝代：宋

片云隔断嶂西峰，三两山花屋角红。几亩桑麻春社后，数家鸡犬夕阳中。拾薪涧底青裙妇，倚杖檐间白发翁。我亦愿来同隐者，种桃早晚趁东风。
山人家
作者：真山民
朝代：宋

片云隔断嶂西峰，三两山花屋角红。
几亩桑麻春社后，数家鸡犬夕阳中。
拾薪涧底青裙妇，倚杖檐间白髮翁。
我亦愿来同隠者，种桃早晚趁东风。
山人家
作者：真山民
朝代：宋

片雲隔斷嶂西峰，三兩山花屋角紅。
幾畝桑麻春社後，數家雞犬夕陽中。
拾薪澗底青裙婦，倚杖簷間白髮翁。
我亦願來同隠者，種桃早晚趁東風。
山行
作者：真山民
朝代：宋

林梢初日弄阴晴，露浥溪花笑欲迎。涧暗只闻泉滴沥，山青剩见鹭分明。远峰忽转还如绕，险径徐行亦似平。莫谓诗成无与和，风篁也解作吟声。
山行
作者：真山民
朝代：宋

林梢初日弄阴晴，露浥溪花笑欲迎。
涧暗只闻泉滴沥，山青剩见鹭分明。
远峰忽转还如遶，险径徐行亦似平。
莫谓诗成无与和，风篁也解作吟声。
山行
作者：真山民
朝代：宋

林梢初日弄陰晴，露浥溪花笑欲迎。
澗暗只聞泉滴瀝，山青剩見鷺分明。
遠峰忽轉還如遶，險逕徐行亦似平。
莫謂詩成無與和，風篁也解作吟聲。
山間早春
作者：真山民
朝代：宋

小桃枝上認年華，隨分紅開一兩花。
將謂春風只城市，也吹春色到山家。
山間次季芳韻
作者：真山民
朝代：宋

好山多在眼，塵事少關心。
風竹有聲畫，石泉無操琴。
許猿分野果，留鶴守雲林。
不是閒邊客，誰來此地吟。
山間秋夜
作者：真山民
朝代：宋

夜色秋光共一闌，飽收風露入脾肝。
虛簷立盡梧桐影，絡緯數聲山月寒。
山间早春
作者：真山民
朝代：宋
体裁：七言绝句

小桃枝上认年华，随分红开一两花。将谓春风只城市，也吹春色到山家。
山间次季芳韵
作者：真山民
朝代：宋
体裁：五言律诗

好山多在眼，尘事少关心。风竹有声画，石泉无操琴。许猿分野果，留鹤守云林。不是閒边客，谁来此地吟。
山间秋夜
作者：真山民
朝代：宋
体裁：七言绝句

夜色秋光共一阑，饱收风露入脾肝。虚檐立尽梧桐影，络纬数声山月寒。
岁暮
作者：真山民
朝代：宋
体裁：七言律诗

颜不常朱鬓易斑，流光难驻两跳丸。一年又是等閒过，百岁只消如此看。把酒何曾长在手，种桃能得几凭栏。痴人醉梦不知醒，日夜双眉抵死攒。
岁朝
作者：真山民
朝代：宋
体裁：七言律诗

画角声中旧岁除，新年喜气满屠苏。阳和忽转冰霜后，元气更如天地初。晚色催诗归草梦，春光随笔上桃符。闭门贺客相过少，静对梅花自看书。
岁除寄王中斋
作者：真山民
朝代：宋
体裁：五言律诗

徂岁已匆匆，何人似此翁。事虽随世异，道不与冬穷。身老心犹壮，髯斑脸自红。椒花一杯酒，明日又春风。
平章命
作者：真山民
朝代：宋
体裁：七言律诗

万甲蟠胸老气雄，将星光照海云东。声名宣尉裴中立，地步平章韩魏公。大纛高牙山水县，褒衣博带藻芹宫。书生端为斯文喜，俎豆先行军旅中。
平章命
作者：真山民
朝代：宋

萬甲蟠胸老氣雄，將星光照海雲東。
聲名宣尉裴中立，地步平章韓魏公。
大纛高牙山水縣，褒衣博带藻芹宮。
書生端爲斯文喜，俎豆先行軍旅中。
年少春游
作者：真山民
朝代：宋

锦袍朱带玉花骢，着意追欢紫陌东。
只道春风属杨柳，不知杨柳有秋风。
年少春游
作者：真山民
朝代：宋

锦袍朱带玉花骢，著意追欢紫陌东。只道春风属杨柳，不知杨柳有秋风。
年少春遊
作者：真山民
朝代：宋

錦袍朱带玉花驄，著意追歡紫陌東。
只道春風屬楊柳，不知楊柳有秋風。
幽兴
作者：真山民
朝代：宋

不赋千钟赋一箪，天公有意养痴顽。
书犹能看未曾老，诗亦莫吟方是閒。
宽着庭除贪贮月，少栽竹树要观山。
空阶两日无行迹，又上苔花几点斑。
幽兴
作者：真山民
朝代：宋

不赋千钟赋一箪，天公有意养痴顽。书犹能看未曾老，诗亦莫吟方是閒。宽著庭除贪贮月，少栽竹树要观山。空阶两日无行迹，又上苔花几点斑。
幽居杂兴
作者：真山民
朝代：宋

松桂小菟裘，山扉幽更幽。蜂王衙早晚，燕子社春秋。鬓秃难遮老，心宽不贮愁。年来把锄手，无复揖公侯。
幽居杂兴
作者：真山民
朝代：宋

松桂小菟裘，山扉幽更幽。
蜂王衙早晚，燕子社春秋。
鬓秃难遮老，心宽不贮愁。
年来把锄手，无復揖公侯。
幽居雜興
作者：真山民
朝代：宋

松桂小菟裘，山扉幽更幽。
蜂王衙早晚，燕子社春秋。
鬢禿難遮老，心寬不貯愁。
年來把鋤手，無復揖公侯。
幽栖
作者：真山民
朝代：宋
体裁：七言律诗

鹤护松扉久不开，蒲团端坐思悠哉。故交只向梦中见，閒事不经心上来。双屐蹑云春采药，一筇拄月夜观梅。东风似见山童懒，自与幽人扫径苔。
幽棲
作者：真山民
朝代：宋

鶴護松扉久不開，蒲團端坐思悠哉。
故交只向夢中見，閒事不經心上來。
雙屐躡雲春採藥，一筇拄月夜觀梅。
東風似見山童懶，自與幽人掃徑苔。
幽興
作者：真山民
朝代：宋

不賦千鍾賦一簞，天公有意養癡頑。
書猶能看未曾老，詩亦莫吟方是閒。
寬著庭除貪貯月，少栽竹樹要觀山。
空階兩日無行迹，又上苔花幾點斑。
新凉
作者：真山民
朝代：宋
体裁：五言律诗

烟火人幽处，田园秋暮时。深村人到少，闰月稻黄迟。旋决渠分水，新编竹补篱。地炉煨芋栗，莫遣贵人知。
新凉
作者：真山民
朝代：宋

煙火人幽處，田園秋暮時。
深村人到少，閏月稻黄遲。
旋决渠分水，新編竹補籬。
地爐煨芋栗，莫遣貴人知。
新年
作者：真山民
朝代：宋
体裁：七言绝句

妆点春光到眼边，冻消残雪暖生烟。杏桃催换新颜色，惟有寒梅老一年。
新年
作者：真山民
朝代：宋

妝點春光到眼邊，凍消殘雪暖生烟。
杏桃催換新顔色，惟有寒梅老一年。
新春
作者：真山民
朝代：宋

余冻雪初干，初晴日骤暄。
人心新岁月，春意旧干坤。
烟碧柳生色，烧青草返魂。
东风无厚薄，随例到衡门。
新春
作者：真山民
朝代：宋

餘凍雪初乾，初晴日驟暄。
人心新歲月，春意舊乾坤。
煙碧柳生色，燒青草返魂。
東風無厚薄，隨例到衡門。
新春
作者：真山民
朝代：宋

馀冻雪初乾，初晴日骤暄。人心新岁月，春意旧乾坤。烟碧柳生色，烧青草返魂。东风无厚薄，随例到衡门。
春感
作者：真山民
朝代：宋

春光元自好，我却为春愁。但见柳青眼，不知人白头。一身浮似寄，百岁去如流。赖有芳樽在，花前日醉游。
春感
作者：真山民
朝代：宋

春光元自好，我却为春愁。
但见柳青眼，不知人白头。
一身浮似寄，百岁去如流。
頼有芳樽在，花前日醉游。
春感
作者：真山民
朝代：宋

春光元自好，我却爲春愁。
但見柳青眼，不知人白頭。
一身浮似寄，百歲去如流。
頼有芳樽在，花前日醉遊。
春日
作者：真山民
朝代：宋

韶光今几许，我欲问流莺。花影扫不去，草根锄又生。心空诸妄息，身老万缘轻。正是春风好，幽兰不肯争。
春日
作者：真山民
朝代：宋

韶光今几许，我欲问流鶑。
花影扫不去，草根锄又生。
心空诸妄息，身老万缘轻。
正是春风好，幽兰不肯争。
春日
作者：真山民
朝代：宋

韶光今幾許，我欲問流鶑。
花影掃不去，草根鋤又生。
心空諸妄息，身老萬緣輕。
正是春風好，幽蘭不肯爭。
春晓园中
作者：真山民
朝代：宋
体裁：五言律诗

绿阴留我立，清晓小阑东。林外一鸠雨，柳边双燕风。吟怀愁渺渺，春事去匆匆。莫恨芳菲尽，葵榴花又红。
春晓山行
作者：真山民
朝代：宋

风扫连阴作快晴，瘦筇伴我出山扃。
路从初日红边过，人在野花香裏行。
古木殊无趋世态，幽禽懒作弄春声。
棕鞋踏遍山南北，只与白云相送迎。
春晓山行
作者：真山民
朝代：宋

风扫连阴作快晴，瘦筇伴我出山扃。路从初日红边过，人在野花香里行。古木殊无趋世态，幽禽懒作弄春声。棕鞋踏遍山南北，只与白云相送迎。
春晓雨
作者：真山民
朝代：宋

破晓檐花未放乾，披衣和梦倚阑干。酿成苔晕地犹湿，老尽莺声风正寒。无客醉敲金镫响，有人睡怯翠衾单。牡丹一夜成消瘦，下却珠帘不忍看。
春晓雨
作者：真山民
朝代：宋

破晓檐花未放干，披衣和梦倚阑干。
酿成苔晕地犹湿，老尽鶑声风正寒。
无客醉敲金镫响，有人睡怯翠衾单。
牡丹一夜成消瘦，下却珠帘不忍看。
春曉園中
作者：真山民
朝代：宋

綠陰留我立，清曉小闌東。
林外一鳩雨，柳邊雙燕風。
吟懷愁渺渺，春事去匆匆。
莫恨芳菲盡，葵榴花又紅。
春曉山行
作者：真山民
朝代：宋

風掃連陰作快晴，瘦筇伴我出山扃。
路從初日紅邊過，人在野花香裏行。
古木殊無趨世態，幽禽懶作弄春聲。
棕鞋踏遍山南北，只與白雲相送迎。
春曉雨
作者：真山民
朝代：宋

破曉簷花未放乾，披衣和夢倚闌干。
釀成苔暈地猶濕，老盡鶑聲風正寒。
無客醉敲金鐙響，有人睡怯翠衾單。
牡丹一夜成消瘦，下却珠簾不忍看。
春游和胡叔芳韵
作者：真山民
朝代：宋

春光泼眼明，占胜得新亭。棠醉风扶起，柳眠莺唤醒。非无杯泛绿，安得鬓皆青。且事日为乐，歌声莫暂停。
春游和胡叔芳韵
作者：真山民
朝代：宋

春光泼眼明，占胜得新亭。
棠醉风扶起，柳眠鶑唤醒。
非无杯泛绿，安得鬓皆青。
且事日为乐，歌声莫暂停。
春游阻雨次韵
作者：真山民
朝代：宋

田里熈熈便是春，追游何必艳阳辰。
打门吏少花村静，听雨高眠亦可人。
春游阻雨次韵
作者：真山民
朝代：宋

田里熈熈便是春，追游何必艷阳辰。
打门吏少花村静，听雨高眠亦可人。
春游阻雨次韵
作者：真山民
朝代：宋

田里熙熙便是春，追游何必艳阳辰。打门吏少花村静，听雨高眠亦可人。
春行
作者：真山民
朝代：宋
体裁：五言律诗

东风物物新，花外步清晨。蕉叶卷舒雨，鸠声问答春。园林三月景，诗酒百年身。试数交游侣，如今有几人。
春行
作者：真山民
朝代：宋

東風物物新，花外步清晨。
蕉葉卷舒雨，鳩聲問答春。
園林三月景，詩酒百年身。
試數交遊侶，如今有幾人。
春行
作者：真山民
朝代：宋

短帽輕衫步履遲，微暄天氣乍晴時。
池融嫩碧消殘凍，春剪新紅綴舊枝。
嵐翠滴衣堪入畫，禽聲到耳足供詩。
東風苦欲招人醉，頻掉橋西賣酒旗。
春行
作者：真山民
朝代：宋
体裁：七言律诗

短帽轻衫步履迟，微暄天气乍晴时。池融嫩碧消残冻，春剪新红缀旧枝。岚翠滴衣堪入画，禽声到耳足供诗。东风苦欲招人醉，频掉桥西卖酒旗。
春遊和胡叔芳韻
作者：真山民
朝代：宋

春光潑眼明，占勝得新亭。
棠醉風扶起，柳眠鶑喚醒。
非無盃泛綠，安得鬢皆青。
且事日爲樂，歌聲莫暫停。
春遊阻雨次韻
作者：真山民
朝代：宋

田里熈熈便是春，追遊何必艷陽辰。
打門吏少花村靜，聽雨高眠亦可人。
春閨詞
作者：真山民
朝代：宋

愁鎖眉尖未肯消，何心更待兩蛾嬌。
一春螺黛渾無用，付與東風染柳條。
春闺词
作者：真山民
朝代：宋
体裁：七言绝句

愁锁眉尖未肯消，何心更待两蛾娇。一春螺黛浑无用，付与东风染柳条。
晓行山间
作者：真山民
朝代：宋

出门谁是伴，只约瘦藤行。一二里山径，两三声晓莺。乱峰相出没，初日乍阴晴。僧舍在何许，隔林钟磬清。
晓行山间
作者：真山民
朝代：宋

出门谁是伴，只约瘦藤行。
一二里山径，两三声晓鶑。
乱峰相出没，初日乍阴晴。
僧舍在何许，隔林钟磬清。
晚春
作者：真山民
朝代：宋
体裁：五言律诗

有恨青春老，无营白昼长。叶新林换绿，花落地生香。雨意一番足，人家百事忙。为儒竟成误，悔不早农桑。
晚春
作者：真山民
朝代：宋

有恨青春老，無營白晝長。
葉新林換綠，花落地生香。
雨意一番足，人家百事忙。
爲儒竟成誤，悔不早農桑。
晚步
作者：真山民
朝代：宋
体裁：七言绝句

未暝先啼草际蛩，石桥暗度晚花风。归鸦不带残阳老，留得林梢一抹红。
晚步
作者：真山民
朝代：宋

未暝先啼草際蛩，石橋暗度晚花風。
歸鴉不带殘陽老，留得林梢一抹紅。
曉行山間
作者：真山民
朝代：宋

出門誰是伴，只約瘦藤行。
一二里山徑，兩三聲曉鶑。
亂峰相出沒，初日乍陰晴。
僧舍在何許，隔林鐘磬清。
朱溪涧
作者：真山民
朝代：宋
体裁：七言律诗

路转峰回又一村，天寒大半掩柴门。云融山脊岚生翠，水嚼沙洲树出根。任拥重裘风亦冷，未投荒店月先昏。今宵只傍梅花宿，赢得清芬入梦魂。
朱溪澗
作者：真山民
朝代：宋

路轉峰回又一村，天寒大半掩柴門。
雲融山脊嵐生翠，水嚼沙洲樹出根。
任擁重裘風亦冷，未投荒店月先昏。
今宵只傍梅花宿，贏得清芬入夢魂。
李修伯山居
作者：真山民
朝代：宋

俗子自不到，幽扉何必扃。苔衣和月卧，山雨杂泉听。有发徒斑白，无名入汗青。未应閒此事，尚可扫玄经。寒灯几拨尽，借问夜何其。旧梦青灯在，新愁白发知。昔为三绕鹊，今作五藏龟。多谢梅梢月，留人得睡迟。
李修伯山居·其一
作者：真山民
朝代：宋

俗子自不到，幽扉何必扃。苔衣和月卧，山雨杂泉听。有发徒斑白，无名入汗青。未应閒此事，尚可扫玄经。
李修伯山居·其一
作者：真山民
朝代：宋

俗子自不到，幽扉何必扃。
苔衣和月卧，山雨杂泉听。
有髮徒斑白，无名入汗青。
未应閒此事，尚可扫玄经。
李修伯山居·其一
作者：真山民
朝代：宋

俗子自不到，幽扉何必扃。
苔衣和月卧，山雨雜泉聽。
有髮徒斑白，無名入汗青。
未應閒此事，尚可掃玄經。
李修伯山居·其二
作者：真山民
朝代：宋

寒灯几拨尽，借问夜何其。旧梦青灯在，新愁白发知。昔为三绕鹊，今作五藏龟。多谢梅梢月，留人得睡迟。
李修伯山居·其二
作者：真山民
朝代：宋

寒灯几拨尽，借问夜何其。
旧梦青灯在，新愁白髮知。
昔为三遶鹊，今作五藏龟。
多谢梅梢月，留人得睡迟。
李修伯山居·其二
作者：真山民
朝代：宋

寒燈幾撥盡，借問夜何其。
舊夢青燈在，新愁白髮知。
昔爲三遶鵲，今作五藏龜。
多謝梅梢月，留人得睡遲。
杜鵑花得紅字
作者：真山民
朝代：宋

愁鎖巴雲往事空，只將遺恨寄芳叢。
歸心千古終難白，啼血萬山多是紅。
枝带翠煙深夜月，魂飛錦水舊東風。
至今染出懷鄉恨，長挂行人望眼中。
杜鹃花得红字
作者：真山民
朝代：宋
体裁：七言律诗

愁锁巴云往事空，只将遗恨寄芳丛。归心千古终难白，啼血万山多是红。枝带翠烟深夜月，魂飞锦水旧东风。至今染出怀乡恨，长挂行人望眼中。
杨妃
作者：真山民
朝代：宋
体裁：七言绝句

三郎掩面马嵬坡，生死恩深可奈何。瘗土驿傍何足恨，潼关战处骨埋多。
東粵廟
作者：真山民
朝代：宋

頹闌斜照網蛛絲，陳迹凄凉萬古悲。
柘水尚鳴亡國怨，山松曾見受封時。
碑因苔蝕無完字，城爲田侵失舊基。
當日東甌知幾戰，如今贏得一荒祠。
枕上偶成
作者：真山民
朝代：宋

長夜更難曉，天寒吟思清。
夢魂山館枕，燈影雪窗檠。
守拙踈生理，安貧識世情。
凄風響簷竹，豈是不平聲。
枕上偶成
作者：真山民
朝代：宋

长夜更难晓，天寒吟思清。梦魂山馆枕，灯影雪窗檠。守拙疏生理，安贫识世情。凄风响檐竹，岂是不平声。
枕上偶成
作者：真山民
朝代：宋

长夜更难晓，天寒吟思清。
梦魂山馆枕，灯影雪窗檠。
守拙踈生理，安贫识世情。
凄风响檐竹，岂是不平声。
梅仙山
作者：真山民
朝代：宋

西都不知壽，安用獨長年。
縱有丹爐在，難吹漢火燃。
梅仙山
作者：真山民
朝代：宋
体裁：五言绝句

西都不知寿，安用独长年。纵有丹炉在，难吹汉火燃。
楊妃
作者：真山民
朝代：宋

三郎掩面馬嵬坡，生死恩深可奈何。
瘞土驛傍何足恨，潼關戰處骨埋多。
楼居
作者：真山民
朝代：宋
体裁：五言律诗

携书来过此，便觉少尘埃。檐冷留云宿，窗明报月来。閒愁山隔断，幽梦鸟呼回。湖海元龙气，从渠俗子猜。
樓居
作者：真山民
朝代：宋

携書來過此，便覺少塵埃。
簷冷留雲宿，窗明報月來。
閒愁山隔斷，幽夢鳥呼回。
湖海元龍氣，從渠俗子猜。
次李林居春晓游园
作者：真山民
朝代：宋
体裁：七言律诗

灭没晨曦弄淡晴，追随杖履竹间亭。花逢酒侣容先醉，柳见诗人眼剩青。三月光阴半流水，百年身世一浮萍。啼鹃只管催春去，不道衰翁已怕听。
次李林居春曉遊園
作者：真山民
朝代：宋

滅沒晨曦弄淡晴，追隨杖履竹間亭。
花逢酒侶容先醉，柳見詩人眼剩青。
三月光陰半流水，百年身世一浮萍。
啼鵑只管催春去，不道衰翁已怕聽。
次韵潘恕堂见寄
作者：真山民
朝代：宋

抱瓮区区老汉阴，空斋拥鼻日长吟。青山隔截市朝面，白发消磨豪杰心。书既无成休学剑，贵无可买耻言金。情知不入鸳鸾侣，赖有鸥盟尚可寻。
次韵潘恕堂见寄
作者：真山民
朝代：宋

抱瓮区区老汉阴，空斋拥鼻日长吟。
青山隔截市朝面，白髮消磨豪杰心。
书既无成休学剑，贵无可买耻言金。
情知不入鸳鸾侣，頼有鸥盟尚可寻。
次韵章剑溪山居
作者：真山民
朝代：宋
体裁：五言律诗

想无书赴陇，林鹤莫惊猜。曳杖云同出，开帘山自来。池堪供洗砚，篱不碍观梅。静倚长松立，藤花点翠苔。
次韻潘恕堂見寄
作者：真山民
朝代：宋

抱甕區區老漢陰，空齋擁鼻日長吟。
青山隔截市朝面，白髮消磨豪傑心。
書既無成休學劍，貴無可買恥言金。
情知不入鴛鸞侶，頼有鷗盟尚可尋。
次韻章劍溪山居
作者：真山民
朝代：宋

想無書赴隴，林鶴莫驚猜。
曳杖雲同出，開簾山自來。
池堪供洗硯，籬不礙觀梅。
靜倚長松立，藤花點翠苔。
歲暮
作者：真山民
朝代：宋

顔不常朱鬢易斑，流光難駐兩跳丸。
一年又是等閒過，百歲只消如此看。
把酒何曾長在手，種桃能得幾憑欄。
癡人醉夢不知醒，日夜雙眉抵死攢。
歲朝
作者：真山民
朝代：宋

畫角聲中舊歲除，新年喜氣滿屠蘇。
陽和忽轉冰霜後，元氣更如天地初。
晚色催詩歸草夢，春光隨筆上桃符。
閉門賀客相過少，靜對梅花自看書。
歲除寄王中齋
作者：真山民
朝代：宋

徂歲已匆匆，何人似此翁。
事雖隨世異，道不與冬窮。
身老心猶壯，髯斑臉自紅。
椒花一盃酒，明日又春風。
水墨海棠
作者：真山民
朝代：宋
体裁：七言绝句

不将翠袖捲纱红，怪得陈玄夺化工。想是太真春睡足，梦魂正在黑甜中。
水墨海棠
作者：真山民
朝代：宋

不將翠袖捲紗紅，怪得陳玄奪化工。
想是太真春睡足，夢魂正在黑甜中。
永嘉秋夕
作者：真山民
朝代：宋

風戰枯桐敲紙窗，擁裘無寐夜偏長。
樵樓三鼓夜將午，雲雁數聲天正霜。
寓世此身驚逆旅，寬懷何處不吾鄉。
江頭風景日堪醉，酒美蟹肥橙橘香。
永嘉秋夕
作者：真山民
朝代：宋
体裁：七言律诗

风战枯桐敲纸窗，拥裘无寐夜偏长。樵楼三鼓夜将午，云雁数声天正霜。寓世此身惊逆旅，宽怀何处不吾乡。江头风景日堪醉，酒美蟹肥橙橘香。
江头春日
作者：真山民
朝代：宋

风暖旗亭煮酒香，醉醒始悟是他乡。
驾言行迈路千里，岂不怀归天一方。
春事渐消鶑语老，离愁偏胜柳丝长。
无聊莫向城南宿，淡月梨花正断肠。
江头春日
作者：真山民
朝代：宋

风煖旗亭煮酒香，醉醒始悟是他乡。驾言行迈路千里，岂不怀归天一方。春事渐消莺语老，离愁偏胜柳丝长。无聊莫向城南宿，淡月梨花正断肠。
江楼秋夕
作者：真山民
朝代：宋

楼高古城绕，无奈漏声催。幽梦风吹断，新吟月送来。江长渔唱远，云冷雁声哀。明日重阳酒，黄花开未开。
江楼秋夕
作者：真山民
朝代：宋

楼高古城遶，无奈漏声催。
幽梦风吹断，新吟月送来。
江长渔唱远，云冷鴈声哀。
明日重阳酒，黄花开未开。
江樓秋夕
作者：真山民
朝代：宋

樓高古城遶，無奈漏聲催。
幽夢風吹斷，新吟月送來。
江長漁唱遠，雲冷鴈聲哀。
明日重陽酒，黄花開未開。
江頭春日
作者：真山民
朝代：宋

風煖旗亭煮酒香，醉醒始悟是他鄉。
駕言行邁路千里，豈不懷歸天一方。
春事漸消鶑語老，離愁偏勝柳絲長。
無聊莫向城南宿，淡月梨花正斷腸。
泊白沙渡
作者：真山民
朝代：宋

日暮片帆落，渡头生暝烟。与鸥分渚泊，邀月共船眠。灯影渔舟外，湍声客枕边。离怀正无奈，况复听啼鹃。
泊白沙渡
作者：真山民
朝代：宋

日暮片帆落，渡头生暝烟。
与鸥分渚泊，邀月共船眠。
灯影渔舟外，湍声客枕边。
离怀正无奈，况復听啼鹃。
泊白沙渡
作者：真山民
朝代：宋

日暮片帆落，渡頭生暝烟。
與鷗分渚泊，邀月共船眠。
燈影漁舟外，湍聲客枕邊。
離懷正無奈，況復聽啼鵑。
泊舟严滩
作者：真山民
朝代：宋

天色微茫入暝钟，严陵滩上系孤篷。水禽与我共明月，芦叶同谁吟晚风。隔浦人家渔火外，满江愁思笛声中。云开休望飞鸿影，身即天涯一断鸿。
泊舟严滩
作者：真山民
朝代：宋

天色微茫入暝钟，严陵滩上繫孤篷。
水禽与我共明月，芦叶同谁吟晚风。
隔浦人家渔火外，满江愁思笛声中。
云开休望飞鸿影，身即天涯一断鸿。
泊舟嚴灘
作者：真山民
朝代：宋

天色微茫入暝鐘，嚴陵灘上繫孤篷。
水禽與我共明月，蘆葉同誰吟晚風。
隔浦人家漁火外，滿江愁思笛聲中。
雲開休望飛鴻影，身即天涯一斷鴻。
清明
作者：真山民
朝代：宋

清明今日是，原上一經過。
新葬塚無數，未來人更多。
此生曾悟否，不樂復如何。
莫待澆墳土，樽前且醉歌。
清明
作者：真山民
朝代：宋

清明今日是，原上一经过。新葬冢无数，未来人更多。此生曾悟否，不乐复如何。莫待浇坟土，樽前且醉歌。
清明
作者：真山民
朝代：宋

清明今日是，原上一经过。
新葬冢无数，未来人更多。
此生曾悟否，不乐復如何。
莫待浇坟土，樽前且醉歌。
渔浦晚秋旅怀
作者：真山民
朝代：宋
体裁：七言律诗

西风吹梦越中游，剪剪轻寒入短裘。雁字不将乡信写，蛩声空和旅吟愁。邮亭冷雨孤灯夜，渔市斜阳一笛秋。是处山川即吾土，仲宣何用怯登楼。
渡江之越宿萧山县
作者：真山民
朝代：宋

昨夜大江舟，今宵小驿楼。只身千里客，孤枕一灯秋。市酒难成醉，乡书莫寄愁。胸中无史记，浪作会稽游。
渡江之越宿萧山县
作者：真山民
朝代：宋

昨夜大江舟，今宵小驿楼。
隻身千里客，孤枕一灯秋。
市酒难成醉，乡书莫寄愁。
胸中无史记，浪作会稽游。
渡江之越宿蕭山縣
作者：真山民
朝代：宋

昨夜大江舟，今宵小驛樓。
隻身千里客，孤枕一燈秋。
市酒難成醉，鄉書莫寄愁。
胸中無史記，浪作會稽游。
游凤栖寺
作者：真山民
朝代：宋

十载重游古凤栖，莲宫新绕绿杨堤。欲谈世事佛无语，不管客愁禽自啼。苔滑空廊妨散步，尘昏老壁失留题。僧家田地邻家种，菜甲春风绿满畦。
游凤栖寺
作者：真山民
朝代：宋

十载重游古凤栖，莲宫新遶绿杨堤。
欲谈世事佛无语，不管客愁禽自啼。
苔滑空廊妨散步，尘昏老壁失留题。
僧家田地邻家种，菜甲春风绿满畦。
游鳳棲寺
作者：真山民
朝代：宋

十載重游古鳳棲，蓮宮新遶綠楊堤。
欲談世事佛無語，不管客愁禽自啼。
苔滑空廊妨散步，塵昏老壁失留題。
僧家田地鄰家種，菜甲春風綠滿畦。
溪行
作者：真山民
朝代：宋

春暖溪西路，行吟又几回。水清明白鹭，花落失青苔。云过日吞吐，树摇风往来。渔歌听未了，欲去又徘徊。
溪行
作者：真山民
朝代：宋

春暖溪西路，行吟又几迴。
水清明白鹭，花落失青苔。
云过日吞吐，树摇风往来。
渔歌听未了，欲去又徘徊。
溪行
作者：真山民
朝代：宋

春暖溪西路，行吟又幾迴。
水清明白鷺，花落失青苔。
雲過日吞吐，樹摇風往來。
漁歌聽未了，欲去又徘徊。
漁浦晚秋旅懷
作者：真山民
朝代：宋

西風吹夢越中游，剪剪輕寒入短裘。
雁字不將鄉信寫，蛩聲空和旅吟愁。
郵亭冷雨孤燈夜，漁市斜陽一笛秋。
是處山川即吾土，仲宣何用怯登樓。
独坐
作者：真山民
朝代：宋
体裁：五言律诗

寒斋淡无味，孤坐思悠悠。时事三缄口，年光一转头。有书遮老眼，无药疗閒愁。假使丹心在，衰迟也合休。
獨坐
作者：真山民
朝代：宋

寒齋淡無味，孤坐思悠悠。
時事三緘口，年光一轉頭。
有書遮老眼，無藥療閒愁。
假使丹心在，衰遲也合休。
王廉使
作者：真山民
朝代：宋

鼻祖名高三諫官，耳孫玉立又臺端。
氣增浙左霜威動，面带終南山色寒。
攬轡肯教狼卧地，歸班便合豸峨冠。
公餘詩興清於雪，細嚼梅花入肺肝。
王廉使
作者：真山民
朝代：宋

鼻祖名高三谏官，耳孙玉立又台端。
气增浙左霜威动，面带终南山色寒。
揽辔肯教狼卧地，归班便合豸峨冠。
公余诗兴清于雪，细嚼梅花入肺肝。
王廉使
作者：真山民
朝代：宋

鼻祖名高三谏官，耳孙玉立又台端。气增浙左霜威动，面带终南山色寒。揽辔肯教狼卧地，归班便合豸峨冠。公馀诗兴清于雪，细嚼梅花入肺肝。
留槎閣寓感
作者：真山民
朝代：宋

俯仰乾坤爲一嗟，西風原上夕陽斜。
石麟已換延陵塚，銀漢今無博望槎。
前古英雄俱寂寞，黄昏燈火自諠譁。
不惟人事年年改，近日靈洲水沒沙。
留槎阁寓感
作者：真山民
朝代：宋

俯仰乾坤为一嗟，西风原上夕阳斜。石麟已换延陵冢，银汉今无博望槎。前古英雄俱寂寞，黄昏灯火自諠哗。不惟人事年年改，近日灵洲水没沙。
留槎阁寓感
作者：真山民
朝代：宋

俯仰干坤为一嗟，西风原上夕阳斜。
石麟已换延陵冢，银汉今无博望槎。
前古英雄俱寂寞，黄昏灯火自諠譁。
不惟人事年年改，近日灵洲水没沙。
百舌
作者：真山民
朝代：宋

花間報曉晴，巧弄百般聲。
未可嫌饒舌，猶勝鴈不鳴。
百舌
作者：真山民
朝代：宋

花间报晓晴，巧弄百般声。未可嫌饶舌，犹胜雁不鸣。
百舌
作者：真山民
朝代：宋

花间报晓晴，巧弄百般声。
未可嫌饶舌，犹胜鴈不鸣。
秋夜次叶一山韵
作者：真山民
朝代：宋
体裁：七言律诗

自笑秋来似转蓬，偶然飞落过山中。一灯幽馆菊花雨，孤枕小楼梧叶风。涉世悠悠旋磨蚁，怀人杳杳寄书鸿。浮生何预光阴事，抵死相催作老翁。
秋夜次葉一山韻
作者：真山民
朝代：宋

自笑秋來似轉蓬，偶然飛落過山中。
一燈幽館菊花雨，孤枕小樓梧葉風。
涉世悠悠旋磨蟻，懷人杳杳寄書鴻。
浮生何預光陰事，抵死相催作老翁。
秋扇
作者：真山民
朝代：宋

人心有炎凉，我心无欢悲。
箧中重自珍，会有熏风时。
秋扇
作者：真山民
朝代：宋

人心有炎凉，我心无欢悲。箧中重自珍，会有薰风时。
秋扇
作者：真山民
朝代：宋

人心有炎凉，我心無歡悲。
篋中重自珍，會有薰風時。
秋晚
作者：真山民
朝代：宋

暮色入江郊，霜風兩鬢毛。
笛聲吹月落，詩興挾秋高。
謝絕南柯蟻，留連左手螯。
孤燈竹窗底，危坐一歌騷。
秋晚
作者：真山民
朝代：宋
体裁：五言律诗

暮色入江郊，霜风两鬓毛。笛声吹月落，诗兴挟秋高。谢绝南柯蚁，留连左手螯。孤灯竹窗底，危坐一歌骚。
聖果院訪忠上人不值
作者：真山民
朝代：宋

管領東風入杖藜，落梅香裏已招提。
苔痕一徑白雲濕，花影半窗紅日低。
欲見高僧聊爾耳，便乘餘興去來兮。
葛藤有話無人共，付與隔林幽鳥啼。
臨江曉行
作者：真山民
朝代：宋

茅舍亂雞聲，疎林淡見星。
霜輕留草綠，霧暗失山青。
蹤跡去來燕，交游聚散萍。
浮生原是客，不必恨飄零。
自适
作者：真山民
朝代：宋
体裁：七言律诗

年来心迹两悠悠，若比孤云尽自由。既不贪荣安有辱，纵饶无乐亦何忧。一丝风月严陵钓，千里关山季子裘。到底行藏定谁是，试将心事问沙鸥。
自適
作者：真山民
朝代：宋

年來心迹兩悠悠，若比孤雲儘自由。
既不貪榮安有辱，縱饒無樂亦何憂。
一絲風月嚴陵釣，千里關山季子裘。
到底行藏定誰是，試將心事問沙鷗。
興福寺
作者：真山民
朝代：宋

爲厭市喧雜，携詩來此吟。
鳥聲山路靜，花影寺門深。
樓閣莊嚴界，池塘清浄心。
松風亦好事，送客出前林。
舟中峡口
作者：真山民
朝代：宋
体裁：五言律诗

乱山如碧玉，处处见鹃花。水涨傍分港，舟行倒走沙。宿依沽酒市，饭过钓鱼家。喜脱风波险，推篷数暝鸦。
舟中峽口
作者：真山民
朝代：宋

亂山如碧玉，處處見鵑花。
水漲傍分港，舟行倒走沙。
宿依沽酒市，飯過釣魚家。
喜脫風波險，推篷數暝鴉。
草
作者：真山民
朝代：宋

草枯根不死，春到又敷榮。
獨有愁根在，非春亦自生。
草
作者：真山民
朝代：宋
体裁：五言绝句

草枯根不死，春到又敷荣。独有愁根在，非春亦自生。
萤火
作者：真山民
朝代：宋
体裁：五言绝句

微踪一腐草，霜重不禁秋。想悟浮生短，常为秉烛游。
蘭溪舟中
作者：真山民
朝代：宋

一舸下中流，西風兩岸秋。
櫓聲摇客夢，帆影挂離愁。
落日魚蝦市，長煙蘆荻洲。
篙人夜相語，明發又嚴州。
蜜蜂
作者：真山民
朝代：宋
体裁：五言绝句

酿成百花脾，聊尔了口腹。人知口中甘，谁料腹中毒。
蜜蜂
作者：真山民
朝代：宋

釀成百花脾，聊爾了口腹。
人知口中甘，誰料腹中毒。
螢火
作者：真山民
朝代：宋

微蹤一腐草，霜重不禁秋。
想悟浮生短，常爲秉燭遊。
西湖图
作者：真山民
朝代：宋

两袖春风一杖藜，等閒踏破柳桥西。云开远嶂碧千叠，雨过落花红半溪。青旆有情邀我醉，黄莺无恨为谁啼。东城正在桃林外，多少游人逐马蹄。
西湖图
作者：真山民
朝代：宋

两袖春风一杖藜，等閒踏破柳桥西。
云开远嶂碧千迭，雨过落花红半溪。
青旆有情邀我醉，黄鶑无恨为谁啼。
东城正在桃林外，多少游人逐马蹄。
西湖圖
作者：真山民
朝代：宋

兩袖春風一杖藜，等閒踏破柳橋西。
雲開遠嶂碧千疊，雨過落花紅半溪。
青旆有情邀我醉，黄鶑無恨爲誰啼。
東城正在桃林外，多少遊人逐馬蹄。
觀書自歎
作者：真山民
朝代：宋

皓首抱遺經，堪憐誤一生。
空共蠹蟲飽，自作忍饑聲。
观书自叹
作者：真山民
朝代：宋
体裁：五言绝句

皓首抱遗经，堪怜误一生。空共蠹虫饱，自作忍饥声。
訪李延不值
作者：真山民
朝代：宋

白雲滿空山，山空人未歸。
拄杖莫敲門，恐驚白雲飛。
讀劉元城言行錄
作者：真山民
朝代：宋

一掃權奸九十章，七州不憚歷炎荒。
黄粱富貴百年短，青史是非千載長。
丞相雖存心已死，先生既葬骨猶香。
向令鐵漢常留在，天下何緣有靖康。
访李延不值
作者：真山民
朝代：宋
体裁：五言绝句

白云满空山，山空人未归。拄杖莫敲门，恐惊白云飞。
读刘元城言行录
作者：真山民
朝代：宋
体裁：七言律诗

一扫权奸九十章，七州不惮历炎荒。黄粱富贵百年短，青史是非千载长。丞相虽存心已死，先生既葬骨犹香。向令铁汉常留在，天下何缘有靖康。
连城春夜留别张建溪
作者：真山民
朝代：宋
体裁：七言律诗

飞絮游丝客子心，连城那忍遽分襟。青灯应见诗情苦，浊酒不如交味深。一榻暖风栖竹屋，半阑淡月立花阴。离怀今夜先收拾，尽付明朝马上吟。
述怀
作者：真山民
朝代：宋

不敢尤人敢怨天，愁来觅酒醉来眠。
五穷有鬼徧相虐，九转无丹别自全。
游食惧违新下令，力耕苦乏旧存田。
灵台坐受忧兵触，荏苒霜华剥鬓玄。
述怀
作者：真山民
朝代：宋

不敢尤人敢怨天，愁来觅酒醉来眠。五穷有鬼遍相虐，九转无丹别自全。游食惧违新下令，力耕苦乏旧存田。灵台坐受忧兵触，荏苒霜华剥鬓玄。
述懷
作者：真山民
朝代：宋

不敢尤人敢怨天，愁來覓酒醉來眠。
五窮有鬼徧相虐，九轉無丹別自全。
遊食懼違新下令，力耕苦乏舊存田。
靈臺坐受憂兵觸，荏苒霜華剝鬢玄。
送云泉入山
作者：真山民
朝代：宋

薜萝丛裏鬰青青，别是幽栖一段清。
水色山光皆画本，蝉声禽语亦吟情。
人今不改衣冠古，道重方知富贵轻。
为语俗交休见问，已从麋鹿订新盟。
送云泉入山
作者：真山民
朝代：宋

薜萝丛里郁青青，别是幽栖一段清。水色山光皆画本，蝉声禽语亦吟情。人今不改衣冠古，道重方知富贵轻。为语俗交休见问，已从麋鹿订新盟。
送雲泉入山
作者：真山民
朝代：宋

薜蘿叢裏鬰青青，別是幽棲一段清。
水色山光皆畫本，蟬聲禽語亦吟情。
人今不改衣冠古，道重方知富貴輕。
爲語俗交休見問，已從麋鹿訂新盟。
連城春夜留別張建溪
作者：真山民
朝代：宋

飛絮游絲客子心，連城那忍遽分襟。
青燈應見詩情苦，濁酒不如交味深。
一榻暖風棲竹屋，半闌淡月立花陰。
離懷今夜先收拾，盡付明朝馬上吟。
道逢过军投宿山寺
作者：真山民
朝代：宋
体裁：五言律诗

穷途欲焉往，薄暮此相投。蟋蟀数声雨，芭蕉一寺秋。乡关来枕畔，时事上眉头。长叹为僧好，今逢更说愁。
道逢過軍投宿山寺
作者：真山民
朝代：宋

窮途欲焉往，薄暮此相投。
蟋蟀數聲雨，芭蕉一寺秋。
鄉關來枕畔，時事上眉頭。
長歎爲僧好，今逢更說愁。
醉余再赋
作者：真山民
朝代：宋

堪叹诗翁酒兴豪，醉余犹復一登高。
西风抵死相摇撼，争奈儒冠裹得牢。
醉題齋壁
作者：真山民
朝代：宋

此是閒中安樂窩，從渠忙處爲奔波。
人心少似秋胡婦，世事多參春夢婆。
但把功名齊蟻蛭，定無榮辱到漁蓑。
醉鄉境界偏寬闊，天地都歸一浩歌。
醉题斋壁
作者：真山民
朝代：宋
体裁：七言律诗

此是閒中安乐窝，从渠忙处为奔波。人心少似秋胡妇，世事多参春梦婆。但把功名齐蚁蛭，定无荣辱到渔蓑。醉乡境界偏宽阔，天地都归一浩歌。
醉餘再賦
作者：真山民
朝代：宋

堪歎詩翁酒興豪，醉餘猶復一登高。
西風抵死相摇撼，爭奈儒冠裹得牢。
醉馀再赋
作者：真山民
朝代：宋

堪叹诗翁酒兴豪，醉馀犹复一登高。西风抵死相摇撼，争奈儒冠裹得牢。
閒中
作者：真山民
朝代：宋

敢咎章縫解誤人，甘於閒處著閒身。
腹中書在溫仍熟，夢裏詩成記不真。
引鶴徐行三逕曉，約梅同醉一壺春。
今朝有喜誰知得，新換銜頭號散民。
閒中
作者：真山民
朝代：宋

敢咎章缝解误人，甘于閒处着閒身。
腹中书在温仍熟，梦裏诗成记不真。
引鹤徐行三径晓，约梅同醉一壶春。
今朝有喜谁知得，新换衔头号散民。
閒中
作者：真山民
朝代：宋

敢咎章缝解误人，甘于閒处著閒身。腹中书在温仍熟，梦里诗成记不真。引鹤徐行三径晓，约梅同醉一壶春。今朝有喜谁知得，新换衔头号散民。
閒吟初冬
作者：真山民
朝代：宋

一架琴书一笔床，杜门荏苒送年光。囊空尽可偿诗债，脚倦犹能入醉乡。既老菊花偏耐久，未开梅蕊已先香。眼边管领閒风景，不识人间更有忙。
閒吟初冬
作者：真山民
朝代：宋

一架琴书一笔床，杜门荏苒送年光。
囊空尽可偿诗债，脚倦犹能入醉乡。
既老菊花偏耐久，未开梅蘂已先香。
眼边管领閒风景，不识人间更有忙。
閒吟初冬
作者：真山民
朝代：宋

一架琴書一筆床，杜門荏苒送年光。
囊空儘可償詩債，脚倦猶能入醉鄉。
既老菊花偏耐久，未開梅蘂已先香。
眼邊管領閒風景，不識人間更有忙。
閒居
作者：真山民
朝代：宋
体裁：五言律诗

虚明两竹窗，济楚一书房。风动鸟移树，花香蝶过墙。身安知病少，昼静觉春长。未必全无事，终焉也胜忙。
閒居
作者：真山民
朝代：宋

虛明兩竹窗，濟楚一書房。
風動鳥移樹，花香蝶過牆。
身安知病少，晝靜覺春長。
未必全無事，終焉也勝忙。
閒居漫賦
作者：真山民
朝代：宋

紛紛裘馬走紅塵，頼得閒邊可著身。
商嶺定無屠狗客，雲臺豈有釣魚人。
溪山蕭散青芒履，風月夷猶烏角巾。
萬事如棋君看取，一番局面一番新。
閒居漫赋
作者：真山民
朝代：宋

纷纷裘马走红尘，赖得閒边可著身。商岭定无屠狗客，云台岂有钓鱼人。溪山萧散青芒履，风月夷犹乌角巾。万事如棋君看取，一番局面一番新。
閒居漫赋
作者：真山民
朝代：宋

纷纷裘马走红尘，頼得閒边可着身。
商岭定无屠狗客，云台岂有钓鱼人。
溪山萧散青芒履，风月夷犹乌角巾。
万事如棋君看取，一番局面一番新。
陈云岫爱骑馿
作者：真山民
朝代：宋

君不学少陵骑馿金华春，一生旅食长悲辛。
又不学浪仙骑馿长安市，凄凉落叶秋风裏。
却学雪中骑馿孟浩然，冷湿银镫敲吟鞭。
梅花溪上日来往，身迹懒散人中仙。
有时清霜松下路，松风萧萧馿耳竖。
据鞍傲兀四无人，牧子骑牛相尔汝。
劝君但骑馿，行路稳，姑徐徐。
九折畏途鞭快马，年来曾覆几人车。
陈云岫爱骑驴
作者：真山民
朝代：宋
体裁：古风

君不学少陵骑驴京华春，一生旅食长悲辛。又不学浪仙骑驴长安市，凄凉落叶秋风里。却学雪中骑驴孟浩然，冷湿吟镫�呤鞭。梅花溪上日来往，身迹懒散人中仙。有时清霜松下路，松风萧萧驴耳竖。据鞍傲兀四无人，牧子骑牛相尔汝。劝君劝君但骑驴，行路稳，姑徐徐。九折畏途鞭快马，年来曾覆几人车。
陈云岫爱骑驴
作者：真山民
朝代：宋

君不学少陵骑驴金华春，一生旅食长悲辛。又不学浪仙骑驴长安市，凄凉落叶秋风里。却学雪中骑驴孟浩然，冷湿银镫敲吟鞭。梅花溪上日来往，身迹懒散人中仙。有时清霜松下路，松风萧萧驴耳竖。据鞍傲兀四无人，牧子骑牛相尔汝。劝君但骑驴，行路稳，姑徐徐。九折畏途鞭快马，年来曾覆几人车。
除夜約張梅境飲
作者：真山民
朝代：宋

今日又除夕，君能爲我來。
燭光紅照席，酒浪綠摇杯。
臘带愁吟去，春隨笑臉回。
相看俱健在，莫管歲華催。
除夜约张梅境饮
作者：真山民
朝代：宋
体裁：五言律诗

今日又除夕，君能为我来。烛光红照席，酒浪绿摇杯。腊带愁吟去，春随笑脸回。相看俱健在，莫管岁华催。
陳雲岫愛騎馿
作者：真山民
朝代：宋

君不學少陵騎馿金華春，一生旅食長悲辛。
又不學浪仙騎馿長安市，凄凉落葉秋風裏。
却學雪中騎馿孟浩然，冷濕銀鐙敲吟鞭。
梅花溪上日來往，身迹懶散人中仙。
有時清霜松下路，松風蕭蕭馿耳豎。
據鞍傲兀四無人，牧子騎牛相爾汝。
勸君但騎馿，行路穩，姑徐徐。
九折畏途鞭快馬，年來曾覆幾人車。
隠怀
作者：真山民
朝代：宋
体裁：七言律诗

样不趋时合便休，都将往事付东流。眼看浮世自今古，迹与孤云同去留。泉石定非骑马路，功名不上钓鱼舟。有时但得句无问，只与渔歌互唱酬。
隠懷
作者：真山民
朝代：宋

樣不趨時合便休，都將往事付東流。
眼看浮世自今古，迹與孤雲同去留。
泉石定非騎馬路，功名不上釣魚舟。
有時但得句無問，只與漁歌互唱酬。
題永嘉夢草堂
作者：真山民
朝代：宋

留得斯堂萬古名，江山不敢閉英靈。
池光曾染吟邊墨，草色猶如夢裏青。
南浦詩香流未歇，東家魂冷喚難醒。
當時園柳俱塵迹，惟有鳴禽尚可聽。
題濟川橋
作者：真山民
朝代：宋

十二闌干百尺臺，登臨洗盡眼中埃。
沙痕長與水吞吐，橋影不妨船往來。
兩岸樓臺隨世換，四山圖畫自天開。
槎邊今古無窮思，都付西風酒一杯。
题永嘉梦草堂
作者：真山民
朝代：宋

留得斯堂万古名，江山不敢闭英灵。
池光曾染吟边墨，草色犹如梦裏青。
南浦诗香流未歇，东家魂冷唤难醒。
当时园柳俱尘迹，惟有鸣禽尚可听。
题永嘉梦草堂
作者：真山民
朝代：宋

留得斯堂万古名，江山不敢闭英灵。池光曾染吟边墨，草色犹如梦里青。南浦诗香流未歇，东家魂冷唤难醒。当时园柳俱尘迹，惟有鸣禽尚可听。
题济川桥
作者：真山民
朝代：宋
体裁：七言律诗

十二阑干百尺台，登临洗尽眼中埃。沙痕长与水吞吐，桥影不妨船往来。两岸楼台随世换，四山图画自天开。槎边今古无穷思，都付西风酒一杯。
高帝
作者：真山民
朝代：宋

未央前殿养亲时，想记当年俎上危。借问杯羹何等语，如今安用玉卮为。
高帝
作者：真山民
朝代：宋

未央前殿养亲时，想记当年俎上危。
借问杯羹何等语，如今安用玉巵为。
高帝
作者：真山民
朝代：宋

未央前殿養親時，想記當年俎上危。
借問杯羹何等語，如今安用玉巵爲。
七峰行为外舅寿
作者：真德秀
朝代：宋

有崇南岳之五峰，倚天壁立云濛鸿。我尝振衣峰顶立，颇似吾乡好峰七。七峰五峰小大虽不齐，气象峍兀实似之。牛首峨峨峙双阙，蕉岭杨梅两奇绝。南台林涧佛世界，百丈烟霞龙洞穴。仙人冠剑端且凝，仙源万叠秋空横。萦青缭白望不断，好似衡山山下看。向来秀孕两宗工，文章节操为世雄。百年山川久寂历，人物今有仙游翁。翁才古干将，翁目岩下电。千牛解剥刃有馀，万象妍媸镜中现。可持龙虎节，可运玉帐筹。才高惊众世弗售，祗令遗爱留丹丘。丹丘遗爱人人誇，经界宽租惠最多。后皇嘉之锡异梦，使汝有子登巍科。翁寿当万千，翁年才八十。视昔殷大夫，仅乃十之一。渭川出处付何心，独探玄关深更深。舞鹤山前春色好，静对七峰长不老。
七峰行为外舅寿
作者：真德秀
朝代：宋

有崇南岳之五峰，倚天壁立云蒙鸿。
我尝振衣峰顶立，颇似吾乡好峰七。
七峰五峰小大虽不齐，气象峍兀实似之。
牛首峨峨峙双阙，蕉岭杨梅两奇绝。
南台林磵佛世界，百丈烟霞龙洞穴。
仙人冠剑端且凝，仙源万迭秋空横。
萦青缭白望不断，好似衡山山下看。
向来秀孕两宗工，文章节操为世雄。
百年山川久寂历，人物今有仙游翁。
翁才古干将，翁目岩下电。
千牛解剥刃有余，万象妍媸镜中现。
可持龙虎节，可运玉帐筹。
才高惊众世弗售，祗令遗爱留丹丘。
丹丘遗爱人人夸，经界宽租惠最多。
后皇嘉之锡异梦，使汝有子登巍科。
翁寿当万千，翁年纔八十。
视昔殷大夫，仅乃十之一。
渭川出处付何心，独探玄关深更深。
舞鹤山前春色好，静对七峰长不老。
七峰行爲外舅壽
作者：真德秀
朝代：宋

有崇南岳之五峰，倚天壁立雲濛鴻。
我嘗振衣峰頂立，頗似吾鄉好峰七。
七峰五峰小大雖不齊，氣象峍兀實似之。
牛首峨峨峙雙闕，蕉嶺楊梅兩奇絕。
南臺林磵佛世界，百丈煙霞龍洞穴。
仙人冠劍端且凝，仙源萬疊秋空橫。
縈青繚白望不斷，好似衡山山下看。
曏來秀孕兩宗工，文章節操爲世雄。
百年山川久寂歷，人物今有仙游翁。
翁才古干將，翁目巖下電。
千牛解剝刃有餘，萬象妍媸鏡中現。
可持龍虎節，可運玉帳籌。
才高驚衆世弗售，祗令遺愛留丹丘。
丹丘遺愛人人誇，經界寬租惠最多。
后皇嘉之錫異夢，使汝有子登巍科。
翁壽當萬千，翁年纔八十。
視昔殷大夫，僅乃十之一。
渭川出處付何心，獨探玄關深更深。
舞鶴山前春色好，靜對七峰長不老。
以青毡与志道
作者：真德秀
朝代：宋

冲寒暂行役，遗汝以青毡。要识夜眠处，当如亲膝前。凊温供子职，清白保家传。小令多堪法，毋颛字画妍。
以青毡与志道
作者：真德秀
朝代：宋

衝寒暂行役，遗汝以青毡。
要识夜眠处，当如亲膝前。
凊温供子职，清白保家传。
小令多堪法，毋颛字画妍。
以青氈與志道
作者：真德秀
朝代：宋

衝寒暫行役，遺汝以青氈。
要識夜眠處，當如親膝前。
凊溫供子職，清白保家傳。
小令多堪法，毋顓字畫妍。
会三山十二县宰
作者：真德秀
朝代：宋

皇皇造化钧，橐籥生万彙。
林林满穹壤，异体实同气。
痛痒本相关，彼己当一视。
矧惟守令职，休戚我焉寄。
盍推若保心，睠焉抚孩稚。
横目事征求，往往学顽痹。
床剥肤已侵，鹰击毛尽挚。
但期己丰腴，皇恤彼憔悴。
近来二十年，贪风日滋炽。
蒲萄得凉州，西园鬨成市。
环詹郡邑间，太半皆污吏。
民穷盗乃起，原野厌枯胔。
哀哉罹祸徒，念之辄挥涕。
天地忽开张，清飙扫氛曀。
我乃于此时，拥旄忝为帅。
顾惭老儒生，蹇拙乏长技。
同官为僚友，努力图共济。
惟闽古大都，星罗邑十二。
岂无良大夫，与我同厥志。
要如羔羊直，委蛇自无愧。
勿为硕鼠贪，踯躅乃多畏。
上方明黜陟，我亦公举刺。
民言即丰碑，令问疾邮置。
黄堂一巵酒，殷勤抒至意。
慎勿多酌余，忧心正如醉。
会三山十二县宰
作者：真德秀
朝代：宋

皇皇造化钧，橐籥生万汇。林林满穹壤，异体实同气。痛痒本相关，彼己当一视。矧惟守令职，休戚我焉寄。盍推若保心，眷焉抚孩稚。横目事征求，往往学顽痹。床剥肤已侵，鹰击毛尽挚。但期己丰腴，皇恤彼憔悴。近来二十年，贪风日滋炽。蒲萄得凉州，西园鬨成市。环詹郡邑间，太半皆污吏。民穷盗乃起，原野厌枯胔。哀哉罹祸徒，念之辄挥涕。天地忽开张，清飙扫氛曀。我乃于此时，拥旄忝为帅。顾惭老儒生，蹇拙乏长技。同官为僚友，努力图共济。惟闽古大都，星罗邑十二。岂无良大夫，与我同厥志。要如羔羊直，委蛇自无愧。勿为硕鼠贪，踯躅乃多畏。上方明黜陟，我亦公举刺。民言即丰碑，令问疾邮置。黄堂一卮酒，殷勤抒至意。慎勿多酌余，忧心正如醉。
会长沙十二县宰
作者：真德秀
朝代：宋

从来守令与斯民，都是同胞一样亲。岂有脂膏供尔禄，不思痛痒切吾身。此邦祗似唐时古，我辈当如汉吏循。今夕湘春一卮酒，直烦散作十分春。
会长沙十二县宰
作者：真德秀
朝代：宋

从来守令与斯民，都是同胞一样亲。
岂有脂膏供尔禄，不思痛痒切吾身。
此邦祗似唐时古，我辈当如汉吏循。
今夕湘春一巵酒，直烦散作十分春。
使都梁次韵
作者：真德秀
朝代：宋

第一山前路半芜，凭栏小立捻吟鬚。
云横紫塞无来鴈，冰断黄流不渡狐。
此日都梁聊共醉，向来夷甫可长吁。
淮山那管人间事，依旧青青出画图。
使都梁次韵
作者：真德秀
朝代：宋

第一山前路半芜，凭栏小立撚吟须。云横紫塞无来雁，冰断黄流不渡狐。此日都梁聊共醉，向来夷甫可长吁。淮山那管人间事，依旧青青出画图。
使都梁次韻
作者：真德秀
朝代：宋

第一山前路半蕪，憑欄小立撚吟鬚。
雲橫紫塞無來鴈，冰斷黄流不渡狐。
此日都梁聊共醉，向來夷甫可長吁。
淮山那管人間事，依舊青青出畫圖。
净豁持钵求度为说偈言
作者：真德秀
朝代：宋

一真不昧人中佛，五戒俱全俗里僧。必待方袍与圆顶，维摩庞老又何曾。
凈豁持鉢求度爲說偈言
作者：真德秀
朝代：宋

一真不昧人中佛，五戒俱全俗裏僧。
必待方袍與圓頂，維摩龐老又何曾。
凈豁持钵求度为说偈言
作者：真德秀
朝代：宋

一真不昧人中佛，五戒俱全俗裏僧。
必待方袍与圆顶，维摩庞老又何曾。
別湯升伯
作者：真德秀
朝代：宋

二十年前忝舊遊，論交今日始從頭。
我如潦盡寒潭水，君似天空明月秋。
夜雨幾時重話舊，故山聞早共歸休。
臨岐贈別無他祝，莫忘鄒陳爲國憂。
别汤升伯
作者：真德秀
朝代：宋
体裁：七言律诗

二十年前忝旧游，论交今日始从头。我如潦尽寒潭水，君似天空明月秋。夜雨几时重话旧，故山闻早共归休。临岐赠别无他祝，莫忘邹陈为国忧。
卫生歌
作者：真德秀
朝代：宋

天地之间人为贵，头象天兮足象地。
父母遗体宜宝之，箕畴五福寿为最。
卫生切要知三戒，大怒大慾并大醉。
三者若还有一焉，须防损失真元气。
欲求长生先戒性，火不出兮神自定。
木还去火不成灰，人能戒性还延命。
贪慾无穷忘却精，用心不已走元神。
劳形散尽中和气，更仗何能保此身。
心若太费费则竭，形若太劳劳则歇。
神若太伤伤则虚，气若太损损则绝。
世人欲识卫生道，喜乐有常瞋怒少。
心诚意正思虑除，顺理修身去烦恼。
春嘘明目夏呵心，秋呬冬吹肺肾宁。
四季长呼脾化食，三焦嘻却热难停。
髮宜多梳气宜炼，齿宜数叩津宜嚥。
子欲不死修昆崙，双手揩摩常在面。
春月少酸宜食甘，冬月宜苦不宜咸。
夏要增辛聊减苦，秋辛可省但加酸。
季月少咸甘略戒，自然五臟保平安。
若能全减身康健，滋味偏多无病难。
春寒莫放绵衣薄，夏月汗多须换着。
秋冬衣冷渐加添，莫待病生纔服药。
惟有夏月难调理，内有伏阴忌冰水。
瓜桃生冷宜少餐，免至秋来成疟痢。
心旺肾衰切宜记，君子之人守斋戒。
常令充实勿空虚，日食须当去油腻。
太饱伤神饥伤胃，太渴伤血多伤气。
饥餐渴饮莫太过，免致膨脝损心肺。
醉后强饮饱强食，未有此身不生疾。
人资饮食以养生，去其甚者将安适。
食后徐行百步多，手摩脐腹食消磨。
夜半灵根濯清水，丹田浊气切须呵。
饮酒可以陶情性，大饮过多防有病。
肺为华盖倘受伤，咳嗽劳神能损命。
慎勿将盐去点茶，分明引贼入其家。
下焦虚冷令人瘦，伤肾伤脾防病加。
坐卧切防风入脑，脑内入风人不寿。
更兼醉饱卧风中，风纔一入成灾咎。
雁有序兮犬有义，黑鲤朝北知臣礼。
人无礼义反食之，天地神明俱不喜。
养体须当节五辛，五辛不节养伤身。
莫教引动虚阳发，精竭容枯疾病萦。
不问在家并在外，若遇迅雷风雨至。
急须端肃敬天威，静室收心须少避。
恩爱牵缠不自由，利名萦绊几时休。
放宽些子自家福，免致中年早白头。
顶天立地非容易，饱食暖衣宁不愧。
思量无以报洪恩，晨夕焚香谢天地。
身安寿永是如何，胸次平夷积善多。
惜命惜身兼惜气，请君熟玩卫生歌。
卫生歌
作者：真德秀
朝代：宋

天地之间人为贵，头象天兮足象地。父母遗体宜宝之，箕畴五福寿为最。卫生切要知三戒，大怒大欲并大醉。三者若还有一焉，须防损失真元气。欲求长生先戒性，火不出兮神自定。木还去火不成灰，人能戒性还延命。贪欲无穷忘却精，用心不已走元神。劳形散尽中和气，更仗何能保此身。心若太费费则竭，形若太劳劳则歇。神若太伤伤则虚，气若太损损则绝。世人欲识卫生道，喜乐有常瞋怒少。心诚意正思虑除，顺理脩身去烦恼。春嘘明目夏呵心，秋呬冬吹肺肾宁。四季长呼脾化食，三焦嘻却热难停。发宜多梳气宜鍊，齿宜数叩津宜咽。子欲不死脩昆崙，双手揩摩常在面。春月少酸宜食甘，冬月宜苦不宜咸。夏要增辛聊减苦，秋辛可省但加酸。季月少咸甘略戒，自然五脏保平安。若能全减身康健，滋味偏多无病难。春寒莫放绵衣薄，夏月汗多须换著。秋冬衣冷渐加添，莫待病生才服药。惟有夏月难调理，内有伏阴忌冰水。瓜桃生冷宜少餐，免至秋来成疟痢。心旺肾衰切宜记，君子之人守斋戒。常令充实勿空虚，日食须当去油腻。太饱伤神饥伤胃，太渴伤血多伤气。饥餐渴饮莫太过，免致膨脝损心肺。醉后强饮饱强食，未有此身不生疾。人资饮食以养生，去其甚者将安适。食后徐行百步多，手摩脐腹食消磨。夜半灵根濯清水，丹田浊气切须呵。饮酒可以陶情性，大饮过多防有病。肺为华盖倘受伤，咳嗽劳神能损命。慎勿将盐去点茶，分明引贼入其家。下焦虚冷令人瘦，伤肾伤脾防病加。坐卧切防风入脑，脑内入风人不寿。更兼醉饱卧风中，风才一入成灾咎。雁有序兮犬有义，黑鲤朝北知臣礼。人无礼义反食之，天地神明俱不喜。养体须当节五辛，五辛不节养伤身。莫教引动虚阳发，精竭容枯疾病萦。不问在家并在外，若遇迅雷风雨至。急须端肃敬天威，静室收心须少避。恩爱牵缠不自由，利名萦绊几时休。放宽些子自家福，免致中年早白头。顶天立地非容易，饱食暖衣宁不愧。思量无以报洪恩，晨夕焚香谢天地。身安寿永是如何，胸次平夷积善多。惜命惜身兼惜气，请君熟玩卫生歌。
司理弟之官岳阳相别于定王台凄然有感为赋五
作者：真德秀
朝代：宋

心源本澄静，皎月悬晴空。
利欲一汩之，晶明变尘矇。
扰扰千晓晟，攒攒万铦锋。
昏冥弗自觉，乃与禽犊同。
一朝发深省，妙理仍昭融。
要须大敌勇，钩援临崇墉。
不见箪瓢人，四勿收殊功。
司理弟之官岳阳相别于定王台凄然有感为赋五
作者：真德秀
朝代：宋

念昔戏彩时，欢娱共晨夕。
天风吹惊鸿，一散不并翼。
相逢重湖南，感叹复凄恻。
王事不可留，去指重湖北。
层楼时怅望，茫茫楚天碧。
数寄平安书，老怀庶宽释。
司理弟之官岳阳相别于定王台悽然有感为赋五诗以饯其行
作者：真德秀
朝代：宋

定王百尺台，长安万里目。昔人思亲心，山川讵能局。于焉共登临，使我增感触。微霜陨陔兰，悲风撼庭木。银山在何许，白云但空谷。搔首重徘徊，冥冥江树绿。念昔戏綵时，欢娱共晨夕。天风吹惊鸿，一散不并翼。相逢重湖南，感叹复悽恻。王事不可留，去指重湖北。层楼时怅望，茫茫楚天碧。数寄平安书，老怀庶宽释。忆我将漕年，适如子今日。于焉四闰馀，过眼风雨疾。壮强岂足恃，进德当汲汲。永怀古之人，闻道在四十。我惭已过之，因循悼前失。子盍猛自鞭，圣门本无柅。心源本澄静，皎月悬晴空。利欲一汩之，晶明变尘矇。扰扰千蛲蛔，攒攒万铦锋。昏冥弗自觉，乃与禽犊同。一朝发深省，妙理仍昭融。要须大敌勇，钩援临崇墉。不见箪瓢人，四勿收殊功。先民不可见，怀哉金玉音。士虽一命微，爱物宜存心。矧兹圜扉内，白日变重阴。求情箠楚下，冤哉讵能禁。謼嘷漫弗省，鬼神为悲吟。子往莅其职，朝夕惟钦钦。谨刑勿留狱，斯语真良箴。
司理弟之官岳阳相别于定王台悽然有感为赋五诗以饯其行·其三
作者：真德秀
朝代：宋

忆我将漕年，适如子今日。
于焉四闰余，过眼风雨疾。
壮强岂足恃，进德当汲汲。
永怀古之人，闻道在四十。
我惭已过之，因循悼前失。
子盍猛自鞭，圣门本无柅。
司理弟之官岳阳相别于定王台悽然有感为赋五诗以饯其行·其三
作者：真德秀
朝代：宋

忆我将漕年，适如子今日。于焉四闰馀，过眼风雨疾。壮强岂足恃，进德当汲汲。永怀古之人，闻道在四十。我惭已过之，因循悼前失。子盍猛自鞭，圣门本无柅。
司理弟之官岳阳相别于定王台悽然有感为赋五诗以饯其行·其二
作者：真德秀
朝代：宋

念昔戏綵时，欢娱共晨夕。天风吹惊鸿，一散不并翼。相逢重湖南，感叹复悽恻。王事不可留，去指重湖北。层楼时怅望，茫茫楚天碧。数寄平安书，老怀庶宽释。
司理弟之官岳阳相别于定王台悽然有感为赋五诗以饯其行·其二
作者：真德秀
朝代：宋

念昔戏綵时，欢娱共晨夕。
天风吹惊鸿，一散不并翼。
相逢重湖南，感叹復悽恻。
王事不可留，去指重湖北。
层楼时怅望，茫茫楚天碧。
数寄平安书，老怀庶宽释。
司理弟之官岳阳相别于定王台悽然有感为赋五诗以饯其行·其五
作者：真德秀
朝代：宋

先民不可见，怀哉金玉音。
士虽一命微，爱物宜存心。
矧兹圜扉内，白日变重阴。
求情棰楚下，冤哉讵能禁。
謼嘷漫弗省，鬼神为悲吟。
子往莅其职，朝夕惟钦钦。
谨刑勿留狱，斯语真良箴。
司理弟之官岳阳相别于定王台悽然有感为赋五诗以饯其行·其五
作者：真德秀
朝代：宋
体裁：古风

先民不可见，怀哉金玉音。士虽一命微，爱物宜存心。矧兹圜扉内，白日变重阴。求情箠楚下，冤哉讵能禁。謼嗥漫弗省，鬼神为悲吟。子往莅其职，朝夕惟钦钦。谨刑勿留狱，斯语真良箴。